Bukedde Online - Abalumiriza Gashumba okubafera beesowoddeyo\nOmukazi yanfera omukwano\nAbazadde basobeddwa olw'omwana waabwe okuyubuka\nKadaga alabudde abakozesa obwana obuto\nAfiiridde mu mulyango nga bamutwala mu ddwaaliro\nAbalumiriza Gashumba okubafera beesowoddeyo\nPoliisi eraze emisango gye bagenda okuvunaana...\nEngeri Gashumba gy'azze atobamu n'emisango...\nAdded 3rd November 2017\nABANTU abalumiriza Frank Gashumba okubafera basitudde enkundi nga bagamba nti, amagye okumukwata nabo gwe mukisa gwe bafunye okusasulwa ssente zaabwe.\nMwennyango, Nsubuga ne Ssekayombya , abalumiriza Gashumba okubafera\nBagamba nti Gashumba asinze kubafera ng’ayita mu ddiiru z’okubatwala ebweru nga bagendera ku ttiimu ya Pulezidenti Museveni gy’atambula nayo ng’abakungu abakolera mu ofiisi ye!\nEmisango baagiroopye ku poliisi naye bagamba ebadde tennabayamba.\nGASHUMBA B’AZZE AFERA\nBen Bargio Nyombi, ali mu Amerika ku kyeyo yategeezezza Bukedde eggulo nti, “Twasisinkana ne Gashumba ku ofiisi za Vision Group we yajjiranga okukola pulogulamu y’Akabbinkano.\nBwe nagenda mu Amerika, waliwo omukazi atalina mikono Bukedde TV gwe yalaga. Nayagala okuyamba omukyala ono ne nteeka obubaka ku facebook nga mmunoonya. Gashumba yampeereza obubaka n’antegeeza nti omukazi amumanyi, ne mmuweereza 500,000/- azimuwe.\nYansaba mpeereze 4,000,000/- amugulire bodaboda afunengamu ssente ezimubeezaawo.\nNamutegeeza nti ezo ssente sizirina. Waliwo omulala KCCA gwe yakwata ne bbebi we ng’atundira ku luguudo ne bamukasuka ku kabangali. Ono naye Gashumba yantegeeza nti amumanyi ne mmuweereza 200,000/-.\nOluvannyuma yantegeeza nti kyetaagisa 3,000,000/- okumuggya mu kkomera, ne mmugamba sizirina.\nLumu yampeereza obubaka nti ‘Kikoofiira ajja eyo naye beetaaga omuntu abeere ‘Delegate’.\nYang'amba nti bajja kwetaaga 6,000,000/-. Nafuna omuntu ne ntegeeza Gashumba nti nja kumuwa 4,000,000/-.\nNamuweerezaako 2,000,000/- ne mmusuubiza okumuwa endala nga wayise wiiki. Yankubira amasimu ng’ampeeka ssente ne mmwekengera.\nNanoonya ebimukwatako ng’amawulire ga Bukedde Online gaaamuwandiikako dda emboozi eziwera nga bw’ali omufere!\nNasalawo okumwanika ku Facebook kyokka abantu baaweereza obubaka nga bamwekokkola. Ku bano kwaliko n’abakazi abaalina ekibiina e Masaka be yafera nti alina embuzi.\nYafera ne bwanamukulu w’e Masaka, kati ali e Boston n’abalala. Tasosola mwavu, mugagga, bbanka n’omuntu waabulijjo.\nMu January w’omwaka guno, nali Dubai nga nkola, mukwano gwange Fred Luswata n’antegeeza nga Gashumba bw’alina ddiiru efuna.\nYali yaakutwala bantu Bulaaya nga baalina kutambula nga bakungu abawerekeddeko Pulezidenti Museveni mu nkuhhaana ze.\nDdiiru yali nti bwe twandituuse eyo, nga buli omu akwata gage. Olw’okuba e Dubai ssente zaali ntono, navaayo ne nkomawo nkutule ddiiru eno.\nNga ntuuse mu Uganda, Luswata yatukwasa omukyala gwe nategeerako erya Lydia eyatuyunga ku Gashumba. Ono yantuusa ku Gashumba nga January 5, 2017 ne mmanya nti nze n’obwavu twawukanye.\nTwasisinkana mu Kampala ku luguudo lw’e Ntebe okuliraana Kamu Kamu Plaza. Gashumba yantegeeza nti okunnyingiza ddiiru nnina okuleeta 7,000,000/-.\nKu olwo namuwaako 6,000,000/- kaasi, enkeera ne mmwongera 1,000,000/-ezaali zisigaddeyo kwe nagatta n’obufaananyi bwange busatu.\nYampa empapula n’ahhamba nti olugendo lwali lwakubaawo nga January 16, 2017. Ng’olunaku mulindwa lutuuse era nga nneesunga bya nsusso, Gashumba yakantema nti Pulezidenti akyusizza entambula ye!\nYahhumya nti ajja kuntegeeza olunaku Pulezidenti lw’anaaba asazeewo. Okuva olwo yatandika okumbuzaabuza nga bwe mmukubira essimu anziramu nti ajja kunziriza ssente zange ne paasipooti wabula n’okutuusa kati tabimpanga.\nJoseph Ssekayombya mu kiseera kino ng’ali Sweden yategeezezza nti, Gashumba yansaba 5,000,000/- ng’ansuubizza okuntwalira ku kkonvoyi ya Museveni ng’agenda e Bungereza.\nYasooka n’ansaba 2,500,000/- ze namuwa mu kaasi ku Kampala Road okuliraana Cham Towers. Twakkiriziganya nti endala nja kuzimuwa ng’ampadde Viza.\nWabula olwamala okumuwa ssente, yatandika okumbuzaabuza era teyaddamu kukwata ssimu yange.\nOno yagenda poliisi ya CPS mu Kampala nga May 10, 2017 ng’ayagala poliisi ekwate Gashumba olw’okumuggyako 7,000,000/- ng’amusuubizza okumutwala ebweru okukola.\nYamuggulako omusango ku SD:29/03/05/17. Abaserikale baayita Gashumba ku poliisi n’ategeeza nti yali waakutuuka mu ddakiika 30 kyokka essimu n’agiggyako era teyaddamu kulabika.\nAbavubuka basatu okuli Frank Businge, Dora Mwennyango ne Arisen Turingimana bajja ku ofiisi za Bukedde nga January 25, 2016 ne balumiriza Gashumba okubanyagako ssente buli omu ddoola 1,000 ng’abasuubizza okubatwala ebweru okufuna emirimu ng’ayita mu kkampuni ye gye yatandikawo eya ‘Sarafina Skills Service.’\nTtiimu 40 zikakasizza okwetaba mu mpaka za Begumisa cup\nRema atambula akaada: Abatimbi beetala nga nnamutale..!\nEngeri Gashumba gy'azze yeerandiza\nGashumba bamunoonyerezaako ku kubega ebyama bya Gavt.\nBalooya ba Gashumba bakonkomalidde ku kkooti\nNze Abdurrahman Musingunzi 25, mbeera Kalerwe. Twasisinkana n’omukazi mu ttendekero erimu eryobusomesa e Ibanda...\nAbazadde basobeddwa olw'omwana...\nAbazadde basobeddwa olw'omwana waabwe okuyubuka olususu buli olukya naye nga tebamanyi kimuluma. Bagamba nti omwana...\nKadaga alabudde abakozesa obwana...\nSipiika wa Palamenti, Rebecca Kadaga asabye gavumenti okussaawo amateeka amakakali agakangavvula abakozesa abaana...\nAfiiridde mu mulyango nga bamutwala...\nAbatuuze basabye bannannyini mayumba okukomya okupangisa abantu amayumba nga tebafunye bibakwatako\nTtiimu 40 zikakasizza okwetaba...


Engero za Baibuli: Kabaka wa Isiraeri Eyasooka Okutuuka ku Buwambe mu Babulooni - Omukutu Omutongole ogw’Abajulirwa ba Yakuwa ku Internet\nSawulo yafuuka kabaka wa Isiraeri eyasooka. Naye Yakuwa yamugaana, era Dawudi n’alondebwa okuba kabaka mu kifo kye. Tuyiga ebintu bingi nnyo ebikwata ku Dawudi. Ng’akyali muvubuka, yalwanyisa omusajja omuwagguufu ayitibwa Goliyaasi. Oluvannyuma yadduka Kabaka Sawulo eyamukwatirwa obuggya. Ate Abbigayiri alabika obulungi yamuziyiza okukola ekintu eky’obusiru.\nEra, tuyiga ebintu bingi ebikwata ku mutabani wa Dawudi ayitibwa Sulemaani, eyadda mu kifo kya Dawudi nga kabaka wa Isiraeri. Bakabaka ba Isiraeri abasatu abaasooka baafugira emyaka 40 buli omu. Oluvannyuma lw’okufa kwa Sulemaani, Isiraeri yayawulibwamu obwakabaka bwa mirundi ebiri, obwakabaka obw’omu mambuka n’obwakabaka obw’omu maserengeta.\nObwakabaka obw’ebika 10 obw’omu mambuka bwawangaala emyaka 257 ne bulyoka buzikirizibwa Abaasuli. Oluvannyuma lw’emyaka emirala 133, obwakabaka obw’omu maserengeta obw’ebika ebibiri nabwo bwazikirizibwa. Mu kiseera kino Abaisiraeri baatwalibwa mu buwambe e Babulooni. N’olwekyo Ekitundu EKY’OKUNA kikwata ku myaka 510 egy’ebyafaayo, ekiseera mwe tulabira ebintu bingi ebibuguumiriza.


Bukedde Online - Minisita alabudde abayizi mu matendekero g'ebyemikono\nMinisita alabudde abayizi mu matendekero g'ebyemikono\nAbakyala mubateeke ku mwanjo mu kutumbula omutindo gw'emmwaanyi\nBakiddaawo yeeyambudde ebyambalo by'e Bbama\nMinisita alabudde abayizi mu matendekero g’ebyemikono\nMINISITA w’ebyenjigiriza mu matendekero ga waggulu alaze obwennyamivu olw’abayizi mu matendekero g’ebyemikono abamu okubeera abagayaavu ne kibaviirako okugwa ebigezo abamu n’obutamalaako kkoosi.\nMinisita JC Muyingo eyakiikiridde minisita w’ebyenjigiriza n’emizannyo Janet Museveni, ku mukolo gw’okufulumya ebyavudde mu bigezo by’abayizi mu matendekro gy’emikono n’omutwe abaatuula mu May/June, ku kitebe ky’ekitongole ky’ebigezo by’amatendekero gano eya Uganda Business and Technical Examination Board (UBTEB) e Ntinda yasabye abayizi emisomo okugikwasa amaanyi kubanga bwe babigwa oba ne batamalaako, battattana ebiseera byabwe eby’omu maaso.\nMu kufulumya ebyavudde mu bigezo, Onesmus Oyesigye omuwandiisi wa UBTEB, yagambye nti abayizi 491 ku bayizi 7,588 abeewandiisa okukola ebigezo tebaalabikako. Ate abayizi 2,037 balina okuddamu okusobola okutuukana n’obukugu obwetaagibwa.\nDr. Muyingo yalaze essanyu olw’abayizi abawala okweyongera mu masomo gy’ebyekikugu omuli okutambuza amazzi, okubajja, okuzimba n’ebirala ng’agamba nti kino kyakwongera okutwala eggwanga mu maaso n’okuzimba omwana omuwala n’abakyala okutwaliza awamu.\nAbayizi abaatudde ebigezo beeyongedde okuva ku 6,730 mu 2017 okutuuka ku 7,588 mu 2018. Ku bano abayizi 5,060 be baafunye obukugu obwetaagisa Ku bayizi abo ebigezo by’abayizi 26 bye byasaziddwaamu lwa kwenyigira mu bubbi bw’ebigezo.\nDr. Muyingo yalabudde abayizi, abasomesa, abazadde n’abantu bonna obuteenyigira mu bubbi bwa bigezo naddala mu kiseera kino ng’abayizi ba P7, S4 ne S6 bagenda okukola ebigezo byabwe eby’akamalirizo.\nKabaka agguddewo olukiiko lwa Buganda olwa 21


Erizabeesi Azaala Omwana | Ekitabo ky’Abaana\nNga wayise emyaka nga 400 bukya bbugwe wa Yerusaalemi addamu okuzimbibwa, waaliwo kabona ayitibwa Zekkaliya ne mukyala we abaali babeera okumpi n’ekibuga ekyo. Baali bamaze emyaka mingi nga bafumbo naye nga tebalina mwana n’omu. Lumu Zekkaliya bwe yali ayotereza obubaani mu yeekaalu, malayika Gabulyeri yamulabikira. Zekkaliya yatya nnyo, naye Gabulyeri yamugamba nti: ‘Totya. Nkuleetedde amawulire amalungi okuva eri Yakuwa. Mukyala wo Erizabeesi ajja kuzaala omwana era ojja kumutuuma Yokaana. Yakuwa alonze Yokaana okukola omulimu ogw’enjawulo.’ Zekkaliya yabuuza malayika nti: ‘Kino nnyinza kukikakasiza ku ki? Nze ne mukyala wange tukaddiye. Tetusobola kuzaala mwana.’ Gabulyeri yamugamba nti: ‘Katonda y’antumye okukuleetera amawulire gano. Naye olw’okuba bye njogedde tobikkirizza, ojja kuziba omumwa okutuusa omwana oyo lw’alizaalibwa.’\nKu olwo, Zekkaliya yamala ekiseera kiwanvu mu yeekaalu. Bwe yafuluma ebweru, abantu baayagala okumanya ekyali kimulwisizzaayo. Zekkaliya yali tasobola kwogera era yali akozesa bubonero. Abantu baakitegeera nti Zekkaliya yali alina obubaka bw’afunye okuva eri Katonda.\nNga wayise ekiseera, Erizabeesi yafuna olubuto n’azaala omwana ow’obulenzi, nga malayika bwe yali agambye. Mikwano gye n’ab’eŋŋanda ze bajja okulaba omwana oyo era ne basanyukira wamu ne Erizabeesi. Erizabeesi yabagamba nti: ‘Omwana ono ajja kuyitibwa Yokaana.’ Mikwano gye n’ab’eŋŋanda ze baamugamba nti: ‘Tewali n’omu ku b’eŋŋanda zo ayitibwa linnya eryo. Mutuume erinnya lya kitaawe, Zekkaliya.’ Naye Zekkaliya yasaba ekipande n’awandiikako nti: ‘Yokaana lye linnya lye.’ Mu kiseera ekyo Zekkaliya yazibuka omumwa, n’addamu okwogera! Amawulire agakwata ku mwana oyo gaabuna mu Buyudaaya wonna, era abantu ne bagamba nti: ‘Ddala omwana ono aliba muntu wa ngeri ki?’\nMu kiseera ekyo Zekkaliya yajjula omwoyo omutukuvu n’agamba nti: ‘Yakuwa atenderezebwe. Yasuubiza Ibulayimu nti ajja kutuwa omulokozi, Masiya, okutununula. Yokaana ajja kuba nnabbi, era ajja kuteekerateekera Masiya ekkubo.’\nWaliwo ekintu eky’enjawulo ekyatuuka ne ku omu ku b’eŋŋanda za Erizabeesi ayitibwa Maliyamu. Ekintu ekyo tujja kukiraba mu ssuula eddako.\n“Eri abantu tekisoboka, naye eri Katonda ebintu byonna bisoboka.”—Matayo 19:26\nEbibuuzo: Kiki Gabulyeri kye yagamba Zekkaliya? Mulimu ki ogw’enjawulo Yokaana gwe yali agenda okukola?\nMatayo 11:7-14; Lukka 1:5-25, 57-79; Isaaya 40:3; Malaki 3:1\nYokaana yafuuka nnabbi. Yagambanga abantu nti Masiya yali agenda kujja. Abantu bakola ki nga bawulidde obubaka obwo?\nObubaka obw’Emirundi Ebiri Obuva eri Katonda\nMalayika Gabulyeri aleeta obubaka obutali bwangu kukkiriza.\nOyo Agenda Okuteekateeka Ekkubo Azaalibwa\nAmangu ddala nga Zekkaliya azzeemu okwogera, ayogera obunnabbi obukulu.


Bukedde Online - Haji Kiyimba ow'e Nsangi alumbiddwa ekimbe ekikambwe\nHaji Kiyimba ow'e Nsangi alumbiddwa ekimbe ekikambwe\nMwebale kwerabirira ne muzaala omwana alab...\nNg’oggyeeko okwogera ebitwatagana, Haji Kiyimba tasobola kuyimirira wadde okutuula era asannyaladdeko oludda olumu, ekyongedde okwewanisa aba famire n’ab’emikwano emitima. Obulwadde, Haji Kiyimba bumulumidde wiiki nnamba nga yasooka kutwalibwa mu ddwaaliro lya Case Clinic ku Buganda Road kyokka embeera n’eyongera kubeera mbi olw’engeri gye yali alogootona ebigambo ebitategeerereka omwali n’olulimi Oluswayiri.\nEnsonda mu ba famire ya Kiyimba zaategeezezza nti abasawo ku Case Clinic baanoonya obulwadde ne bubula, abamu ku behhanda kwe kuwa amagezi nti olumbe luganda, lwetaaga kujjanjabirwa waka sso si mu ddwaaliro.\nAbamu ku baatuuseeko ewa Kiyimba ye Alhaj Moses Kigongo, omumyuka wa ssentebe wa NRM era mukwano gwa Kiyimba ow’omunda. Ensonda zaategeezezza nti Alhaji Kigongo yawadde amagezi omulwadde atwalibwe mu ddwaaliro oba si ekyo atwalibwe mu kifo eky’ekyama asobole okuwummulako kubanga abantu abeeyiwa awaka tebamusobozesa kuwummula.\nEggulo, abavubuka naddala mu Nsangi beecangidde awaka wa ssentebe nga bagamba nti tebayinza kukkiriza mukama waabwe kufa nga balaba be kikwatako bagaanyi okumutwala mu ddwaaliro. Baaweze enkolokooto nti bwe kineetaagisa, bajja kukozesa ekifuba basitule mukama waabwe bamutwale mu ddwaaliro asobole okufuna obujjanjabi kubanga buli ajja awa magezi gage, ekitalina kye kiyamba okusinziira ku mbeera y’omulwadde bw’eri.\nOmusajja akutte mukazi we n''omusiizi wa cutekisi n''amumugabira


Bukedde Online - Supreme Mufti avumiridde 'safe houses'\nSUPREME Mufti, Sheikh Kasule Ndirangwa avumiridde ebifo ebitali mu mateeka omusibirwa abantu by’ayogeddeko ng’ebiwa ekifaananyi ekibi nti mu Uganda mulimu okutulugunya abantu, n’awa amagezi nti abantu abateeberezebwa okuzza emisango baggalirwe mu makomera amatongole.\nSupreme Mufti Ndirangwa ng’ayogerera ku mukolo omwami w’omuluka gw’e Nakasero IV, Hajji Ndugga(amuliraanye). Owookubiri okuva ku kkono ye mwami atwala eggombolola ya Kampala Masekkati, Henry Kawuma Male. Asooka ku kkono ye Stephen Muyunga amyuka Sipiika w’olukiiko. Abakulembeze b’e Kira nga basala keeki eyabatoneddwa aba Kamuli Zooni C. Wakati ye meeya Mutebi , ng’addiriddwa Sipiika Ssemukuye, n’abalala. Ben Kasolo ow’ebyobuwangwa mu kika ky’Effumbe, ye yakiikiridde omukulu w’ekika, Omutaka Yusufu Mbirozankya Kigumba Makubuya I, ku mukolo guno n’asaba abatwala ekibuga Kampala\nBino yabyogeredde mu katale e Nakasero ku mukolo okwatuliziddwa Hajji Mohammad Ndugga Walusimbi eyalondeddwa ku bwami bw'omuluka gwa Nakasero IV mu ggombolola ya Kampala Masekkati mu ssaza ly'e Kyaddondo.\n"Tulwanyise effugabbi. Kye nsuubirwa ku ludda olwo, abantu bwe babeera nga balina kye basobezza nga Bannayuganda kubanga teri awagira bikolwa bikyamu,batwalibwe mu mbuga z'amateeka balamulwe naye ebiyumbayumba ebifaanana bwe bityo mwe batugumbulira abantu, kifaananyi kibi mu Uganda n'ebweru waayo.\nKa nsabe Katonda ayongere emirembe n'obutebenkevu mu Uganda," Sheikh Ndirangwa bwe yagambye.\nShiekh Ndirangwa yazzeeko kuvumirira ettemu erisusse mu ggwanga, n'asaba bannaddiini banne okutandika okuwaayo essaala ez'enjawulo, Katonda asobole okutaasa eggwanga lino era n'akubiriza abasuubuzi okwetegekera okukozesa enkola ya ‘Islamic banking'.\nAkola nga omwami w'essaza ly'e Kyadondo, Kaggo Agnes Nakibirige Sempa yeebazizza aboomuluka guno okukola emirimu obulungi egifudde essaza ly'e Kyaddondo okuvuganya n'amaanyi mu mpaka z'ebikolebwa mu gavumenti ez'ebitundu, mu Bwakabaka n'ebitundu ebirala.\nKu mukolo gwe gumu kw'atongolezeddwaako enteekateeka y'okukuhhaanya oluwalo nga kino kyakoleddwa Omwami w'eggombolola eno, Henry Kawuma Male era n'asaba olukiiko lw'omuluka olwatongozeddwa okutuukiriza obuvunaanyizibwa, bakubirize abantu okwenyigira mu mirimu gy'Obwakabaka era bayonje akatale k'e Nakasero katuukane n'omutindo.\nHajji Ndugga eyatuuziddwa n'olukiiko lwe, beeyamye okutuukiriza obuvunaanyizibwa obwabaweereddwa nga bafuula Nakasero omuluka ogusinga okuwagira emirimu gy'Obwakabaka.\nOmumbejja Mariam Nassuuna, Maxensia Nakijoba ne Christine Sserunjogi be bamyuka ba Hajji Ndugga.\nSupreme Mufti avumiridde ettemu Supreme Mufti Ndirangwa ng'ayogerera ku mukolo omwami w'omuluka gw'e Nakasero IV, Hajji Ndugga(amuliraanye).\nOwookubiri okuva ku kkono ye mwami atwala eggombolola ya Kampala Masekkati, Henry Kawuma Male. Asooka ku kkono ye Stephen Muyunga amyuka Sipiika w'olukiiko.\nAbakulembeze b'e Kira nga basala keeki eyabatoneddwa aba Kamuli Zooni C. Wakati ye meeya Mutebi , ng'addiriddwa Sipiika Ssemukuye, n'abalala.\nBen Kasolo ow'ebyobuwangwa mu kika ky'Effumbe, ye yakiikiridde omukulu w'ekika, Omutaka Yusufu Mbirozankya Kigumba Makubuya I, ku mukolo guno n'asaba abatwala ekibuga Kampala okutuuma enguudo zaakyo amannya agakiikirira bannansangwa b'ekitundu kino okusinga okusigala nga zikyatuumiddwa amannya g'Abazungu abafuzi b'amatwale.\nSUPREME Mufti, Sheikh Kasule Ndirangwa\n'Nabikolo yanoonya akafo akalungi aw'okuttira bba Kasiwukira'\nNambooze alongooseddwa evviivi


Bukedde Online - Omwaka ogujja tetujja kuddamu kudaaga na bisaawe - Lawrence Mulindwa\nZani Lady C awera kudda mu nsiika ya 'myusiki' akomyewo awera...\nOmwaka ogujja tetujja kuddamu kudaaga na bisaawe - Lawrence Mulindwa\nNew Vision FC eyungudde\nEmikisa gya Onyango okuwangula engule ya...\nBy DAVID KIBANGA\nAdded 24th December 2016\nESSAAWA yonna, ekisaawe Vipers ky’ezimba, kiggyibwako engalo era February w’anaatuukira, nga tebakyadaaga na we bakyaliza mipiira gyabwe.\nMulindwa ng’alambuza abantu ekisaawe ebweru waakyo. Ku ddyo, Ekisaawe bwe kifaanana munda.\nMu lukiiko lwa bannamawulire, nnannyini Vipers, Lawrence Mulindwa lwe yatuuzizza e Kitende ekisaawe gye kisangibwa, yakakasizza nga buli kimu bwe kikyatambula obulungi mu budde bwennyini bwe baali bakisuubiramu era ekisaawe kinaatera okuggwa.\n“Emirimu gitambula bulungi, era be twakwasa omulimu bagukola bulungi. February anaagenda okutuuka nga ttiimu zaffe zisobola okuzannyirawo mu mbeera ey’omulembe eri ku mutindo nsi yonna.” Mulindwa bwe yategeezezza.\nOlw’okuba nti omulimu gw’ekisaawe kino munene nnyo, Mulindwa yasabye Gavumenti ebakwasizeeko ng’ebateerawo embeera eyinza okubayamba okukendeeza ku ssente ze basaasaanya ku mirimu nga gino eminene.\n“Olaba Gavumenti eyamba abagwira abatandikawo obuduuka bwa supamaketi, lwaki bannansi abataddewo ekintu ekitabangawo mu ggwanga, ng’omuntu ssekinnoomu azimba ekisaawe ekinene nga kino tebayamba? Tetwetaaga ssente enkalu naye ebintu ng’okutuyamba ne twewola ssente ku magoba amatono oba obutabeererako ddala kye kimu ku bintu Gavumenti by’esobola okututasaamu kuba ebisobola.” Mulindwa bw’agamba.\nKyokka bwe yabuuziddwa ssente ze yaakasaasaanya ku mulimu guno, yagaanyi okwogera n’ategeeza nti omulimu gukyagenda mu maaso nga tayinza kuzaatuukiriza kati.\nMu ngeri y’emu, Mulindwa yeebazizza Cranes olw’okumalako Bannayuganda ekikwa ky’emyaka 38 nga teyitamu kukiika mu z’Afrika nga kino kye kintu kye yanokoddeyo ng’ekisinze okumuwa essanyu mu 2016.\n“Ttiimu yaffe y’amaanyi era nkakasa egenda kukola bulungi. Tulina kugiteekateeka bulungi nga ffenna be kikwatako tufaayo ekimala. Abawagizi baffe mbasaba bagende e Gabon mu bungi basobole okwongera okuwagira ttiimu yaffe eno.” Mulindwa bw’agamba.\nYakomekkerezza ayagalizza Bannayuganda Ssekukkulu ennungi n’omwaka 2017 ogw’essanyu.\nMarcos Asensio akyali ku foomu\nCarragher alangidde Liverpool okusonooka\nEbintu 9 ebinaayamba Cranes mu AFCON\nOmuzungu wa Vipers atuula bufoofofo\nMisagga by'akola bitwala Villa mu kkubo lya Express\nEkyapa kya Namboole ekituufu kibula kitya?\nZani Lady C awera kudda mu nsiika...


Bukedde Online - Famire ya Moze Radio eyimirizza abantu okukuba ennyimba ze\nMaama Fiina asimattuse okutimpulwa owa Bodaboda\nMusumba Adekunle asabye abagagga okuyamba ...\nMoze Radio ng’amannya ge amatuufu ye Moses Ssekibogo, ennyimba ze ziteereddwaako envumbo nga tebakkiriza muntu yenna kuddamu kumala gazikuba buli w’asiimidde, okuziddamu, okuzigeegeenya ng’oyimba kaliyoki, okuzisimbulizaamu ebitundu n’obissa mu zizo n’okuzikozesa mu ngeri endala yonna.\nOmugenzi Moze Radio\nBalooya ba Moze era aba Good Lyfe aba Katende Ssempebwa and Company Advocates, baafuulumizza ekiwandiiko nga kirabula buli muntu agwa mu kkowe eryo nti singa tagondera kyasaliddwaawo ajja kuvunaanibwa ng’amateeka agafuga ebiyiiye (copy right) bwe gagamba.\nOkukozesa ennyimba zino mu bulango ng’obulanga ebivvulu (drive) oba okulanga ebyamaguzi oteekeddwa kusooka kusasula.\nOkuva Moze lwe yafa nga February 1, 2018, oluvannyuma lw’okukubibwa kanyama agambibwa okuba nga ye yali Godfrey Wamala ku bbaala ya De bar e Ntebe, ennyimba ze zaalinnya bbeeyi ng’oyinza okugamba nti ze zisinga okukubibwa mu biduula n’emikutu emirala.\nKigambibwa nti abantu baalumwa olw’engeri gye yafaamu ne basalawo okwekubagirizza ku nnyimba.\nAbayimbi ennyimba baziyimba nga bwe ziri mu bivvulu nga waliwo eyeeyita Erio Disc ng’essaawa eno yeeyita Moze olw’okumufaanana na ddala akalevu.\nBuli kivvulu asooka kweyanjula nga Erio muganda wa Moze Radio, n’atandika okuyimba ennyimba okuli olwa ‘Juicy Juicy’, n’amaliriza n’ezize ng’abantu bamaze okucamuka.\nEkiwandiiko tekyannyonyodde oba Weasel naye talina kuziyimba wabula engeri gy’ali wa kibiina kya Good Lyfe era nga Moze ky’ekibiina mwe yaziyimbira nga baaziyimba bombi, etteeka terimukwata.\nWe baakolera ekivvulu ky’okuweza emyaka 10, baali beegasseeko erinnya eppya erya RAW ekitegeeza Radio And Weasel era ng’ekibiina kya Angel Music ky’ekivunaanyizibwa ku nnyimba empya ze baali batandise okufulumya nga bwe kiri ku ‘Gutamiiza’.\nEkiwandiiko kiraga nti Angel Music y’erina yokka okugaba olukusa lw’okukozesa ennyimba za Moze Radio.


Bukedde Online - Kenzo awangudde engule endala\nEDDY Kenzo amenye likodi endala. Abadde akyalaajanira gavumenti emukkirize okudda kuno okuva mu Ivory Coast kalantini gye yamusanga, omuyimbi Eddy Kenzo afunye ku ssanyu bw'asiimiddwa ab'omukutu gwa Youtube ng'omuyimbi Munnayuganda asinza abagoberezi abangi ku mukutu guno.\nEddy Kenzo ayongedde okulaga amaanyi mu nsiike y'okuyimba bw'awezezza abagoberezi abasukka mu kakadde akamu ku mukutu gwa Youtube ekyavuddeko ab'omukutu guno okumuwa engule ya zzaabu eweebwa abawezezza omuwendo guno. Yeegasse ku Diamond Platnumz, Rayvanny ne Harmonize abaaguweza edda.\nKenzo azze akola ebyafaayo ku mukutu guno okuli oluyimba lwe olwa Sitya Loss okuba oluyimba lwa Munnayuganda olukyasinze okulabibwa abantu abangi. Emabegako baafulumya ensengeka y'ennyimba za Bannayuganda 10 ezikyasinze okulabibwa ku mukutu guno nga Kenzo alinako 9 ne Jose Chameleone lumu.\nOmukutu gwa Youtube gusasula okusinziira ku bintu by'oteekako n'abagoberezi b'olinako ekitegeeza nti Kenzo mu kiseera kino y'omu ku basinga okufuna ssente ku mukutu guno\nBaabano abasinze okuyimba mu 2014\nSinga si miziki nandibadde nzannya nnamba 3 ya Cranes'


Bukedde Online - Kabineeti eteesezza okuggulawo akeedi\nEkibalo ky'okulima ennyaanya n'ozifunamu: ...\nBy Hannington Nkalubo Joseph Mutebi\nEnsonda mu kabineeti zaategeezezza Bukedde nti ensonga eno yatambulidde ku baminisita babiri; owa Kampala n'ow'ebyobusuubuzi Amelia Kyambadde.\nWaabaddewo okwanjula ebyo ebikoleddwa bannannyini akeedi okukakasa nti beewala obulwadde bwa Corona singa akeedi ziba zigguddwaawo.\nOluvannyuma kyasaliddwaawo baminisita abakwatibwako ensonga eno okuli Amelia Kyambadde, owa Kampala Betty Amongi ne ttiimu y'abakugu okuva mu minisitule y'ebyobulamu nga bakulemberwa Dr. Monica Musenero baakusisinkana abakulembeze b'abasuubuzi ne bannannyini akeedi olwaleero okubategeeza ekiddako.\nKabineeti okuteesa ku kuggulawo akeedi kyawadde abasuubuzi essuubi kubanga baali basuubira ensonga eno mu kabineeti ya Mmande ewedde, wabula n'etateesebwako.\nBANNANNYINI AKEEDI ABAMU BASONYIYE ABASUUBUZI EZ'OBUPANGISA\nOmuwendo gwa bannannyini Akeedi abasonyiye abapangisa ssente za lenti gweyongedde.\nHamis Kiggundu amanyiddwa nga Ham ye nnannyini Ham Shopping Grounds e Nakivubo yategeezezza Bukedde nti abapangisa be bonna ku bizimbe bye abasonyiye emyezi ebiri. Bamaze emyezi ena nga tebasasula ssente za bupangisa. Kati ababanja emyezi ebiri.\n"Nkimanyi tewali mupangisa yaleeta corona wadde gavumenti oba ffe bannannyini bizimbe. Ffena tulina okwekwatira awamu okulaba nga buli omu tanyigirizibwa", Ham bwe yategeezezza.\nYeegasse ku mugagga owa Aponye Moll okuliraana omuzigiti ku William Street ne Mega Standards eriraanye Ppaaka Enkadde eyasonyiwa abapangisa ssente za mwezi gumu. Omwogezi wa KACITA Isa Ssekito yagambye nti bakyamwegayirira abongereeyo n'omwezi omulala giwere ebiri.\nAte Alykhan Karmali amanyiddwa nga Mukwano ye yasooka okusonyiwa abapangisa be.\nBannanyini Nakivubo Trade Centre e Nabugano nga bayita mu kampuni erabirira ekizimbe ekyo eya Property Services LTD basonyiwa abapangisa be omwezi gumu.\nEggulo abagagga batandise okuggulawo akeedi nga bagamba nti akakiiko ka KCCA akateekebwawo okulambula akeedi zino okulaba oba zituukiriza ebisanyizo bya corona kaakakasizza nti balina ebisaanyizo byonna.\nEbisaanyizo kuliko okukendeeza obujjuzo mu akeedi, okubeera n'akuuma akapima ebbugumu, ebifo awanaabirwa engalo, obutakkiriza baamigugu kuyita mu bizimbe, okubeera ne kabuyonjo.\nEzimu ku akeedi ezaguddewo kuliko Jumbo Arcade, Capital Centre, City Plaza, Royal Complex, MM Plaza ne Namaganda, Naiga.\nAbagagga okuli Godfrey Kirumira nnannyini Royal Complex, Christine Nabukeera (Nana), Mansoor Matovu Yanga(Kasiwukira, Nabukera) bagambye nti eky'okusonyiwa abapangisa ssente za lenti bajja kukikkaanyaako n'abapangisa baabwe kubanga balina entegeeragana eyeenjawulo.\nKyokka abakugu b'akakiiko akalambula akeedi baasobeddwa bwe baatuuse ku bizimbe ebimu mu Kampala ne bassanga nga bannyini byo beggulira dda.\nAkeedi ze baasanze zaggulawo kuliko Nalubega Plaza ku Bombo Road. Abaalambudde baakulembeddwa Juliet Lubambula owa KCCA ne Edward Ntale omu ku bakulembeze b'ebibiina by'abasuubuzi.\n'Musimbe emiti tukole ebibira okukuuma omuziro gwaffe'\nMudduukiririre emirimu gy'ekika - Omutaka Walusimbi


Timoseewo Ayogerwako mu Bayibuli Yalina Okukkiriza kwa Maanyi\nBISOME MU Afrikaans Albanian Amharic Armenian Aymara Bicol Bulgarian Catalan Cebuano Chichewa Chinese (Simplified) Chinese (Traditional) Chitonga Chitumbuka Chuvash Cibemba Cinyanja Croatian Czech Danish Dutch Efik English Estonian Ewe Fijian Finnish French Ga Georgian German Greek Greenlandic Guarani Haitian Creole Hausa Hebrew Hiligaynon Hungarian Icelandic Igbo Iloko Indonesian Isoko Italian Japanese Kazakh Kikamba Kikaonde Kikongo Kikuyu Kimbundu Kinyarwanda Kirghiz Kiribati Kirundi Kongo Korean Kwangal Kwanyama Lingala Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malay Mam Mambwe-Lungu Maya Myanmar Ndebele Ndonga Ngabere Norwegian Nyaneka Nzema Ossetian Otetela Papiamento (Aruba) Papiamento (Curaçao) Persian Polish Portuguese Quechua (Bolivia) Romanian Russian Samoan Sango Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swedish Tagalog Tatar Thai Tigrinya Tiv Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Venda Vietnamese Wayuunaiki Xhosa Yoruba Zapotec (Isthmus) Zulu\nKOPPA OKUKKIRIZA KWABWE | TIMOSEEWO\nTIMOSEEWO atambula ng’ayanguwa okusanga banne, era yeesunga obuvunaanyizibwa obupya obumuweereddwa. Banne bamukulembeddemu era ekibuga Lusitula Timoseewo kye yali amanyi obulungi bakikubye amabega. Kuba akafaananyi nga Timoseewo ajjukira engeri maama we ne jjajjaawe gye bamusiibudde n’essanyu.\nOmutume Pawulo amwenya buli lw’atunula ku Timoseewo. Yali akimanyi nti Timoseewo akyalimu ensonyi, naye yali amwagala nnyo olw’obunyiikivu bwe. Timoseewo yali akyali muvubuka, oboolyawo ng’anaatera okuweza emyaka 20 oba nga yaakagisussaamu. Yali ayagala nnyo omutume Pawulo era ng’amussaamu nnyo ekitiibwa. Kati nno ekiseera kyali kituuse Timoseewo atandike okutambula n’omuteme Pawulo ku ŋŋendo ezitali zimu. Baali bakutambulira ku bigere, ku maato, era bandifunye ebizibu ebitali bimu mu ŋŋendo zaabwe. Timoseewo yali tamanyi obanga aliddamu okulaba ku b’ewaabwe.\nKiki ekyakubiriza omuvubuka ono okusalawo bw’atyo? Mikisa ki gye yandifunye mu buweereza bwe? Tuyinza tutya okukoppa okukkiriza kwa Timoseewo?\n“OKUVA MU BUWERE”\nKati ka tukube akafaananyi emyaka ebiri oba esatu emabega nga Timoseewo ali mu kibuga Lusitula, gy’ayinza okuba nga gye yazaalibwa. Kaali kabuga akeesudde, era we kaali waaliwo ekiwonvu. Kirabika abantu b’omu kabuga ako baali bamanyi Oluyonaani, naye baayogeranga olulimi olw’omu kitundu ekyo oluyitibwa Olulukawoniya. Lumu akabuga ako kaalimu akakyankalano. Abaminsani babiri, omutume Pawulo ne munne Balunabba, baali bazze mu kabuga ako nga bava mu Ikoniyo, ekibuga ekinene ekyali kiriraanyeewo. Bwe baali babuulira, baalaba omusajja omulema eyalina okukkiriza okw’amaanyi, era Pawulo n’amuwonya!—Ebikolwa 14:5-10.\nAbantu ab’omu kabuga ako baali bakkiririza mu nfumo ezaali zigamba nti mu biseera eby’edda, bakatonda bajjanga mu kitundu ekyo ne bafuuka abantu. N’olwekyo abantu baali balowooza nti Pawulo ye katonda ayitibwa Kerume ate Balunabba ye Zewu! Abantu abo baali baagala kuwaayo ssaddaaka, naye olw’okuba Pawulo ne Balunabba baali bawombeefu, baaziyiza abantu abo.—Ebikolwa 14:11-18.\nNaye abamu ku bantu b’omu Lusitula tebaakitwala nti Pawulo ne Balunnabba baali bakatonda. Baakimanya nti baali bantu ba ddala abaali bababuulira amawulire amalungi. Ng’ekyokulabirako, omukyala Omuyudaaya ayali yafumbirwa omusajja Omuyonaani * ataali Mukristaayo, awamu ne maama we Looyi, bassaayo nnyo omwoyo ku ebyo Pawulo ne Balunabba bye baayogera. Baali bawulidde amawulire amalungi buli Muyudaaya eyali atya Katonda ge yali ayagala okuwulira; nti Masiya yali yajja era nti obunnabbi bwonna obwali bukwata ku kujja kwe bwali butuukiridde!\nLowooza ku ngeri Timoseewo gye yaganyulwa mu kukyala kwa Pawulo. “Okuva mu buwere,” Timoseewo yali yayigirizibwa Ebyawandiikibwa ebitukuvu eby’Olwebbulaniya. (2 Timoseewo 3:15) Okufaananako maama we ne jjajjaawe, Timoseewo yakiraba nti ebyo Pawulo ne Balunabba bye baali bayigiriza byali bituufu. Ate lowooza ku musajja omulema Pawulo gwe yawonya. Timoseewo ayinza okuba nga yalabanga omusajja oyo ku nguudo z’omu kabuga Lusitula. Kyokka kati omusajja oyo yali atambula! Tekyewuunyisa nti Timoseewo yafuuka Mukristaayo nga maama we Ewuniike ne jjajjaawe Looyi. Ne leero bajjajja n’abazadde balina bingi bye basobola okuyigira ku Looyi ne Ewuniike. Nabo basobola okuyigiriza abaana baabwe ebikwata ku Katonda.\n“OKUYITA MU KUBONAABONA KUNGI”\nAbo abaafuuka Abakristaayo mu Lusitula bateekwa okuba nga baasanyuka nnyo okuyiga ku ssuubi abagoberezi ba Yesu Kristo lye balina. Naye era baakitegeera nti okufuuka abagoberezi ba Yesu kyandibaviiriddeko okubonaabona ennyo. Abayudaaya ab’omu Ikoniyo ne mu Antiyokiya abaali bayigganya abatume bajja mu kabuga Lusitula, Pawulo ne Balunabba mwe baali. Baakuma omuliro mu bantu ab’omu kabuga ako ne beefuulira Pawulo ne Balunabba. Baakuba Pawulo amayinja, era ne bamuwalula ne bamufulumya wabweru w’akabuga ako nga balowooza nti afudde.—Ebikolwa 14:19.\nNaye, abayigirizwa abaali mu Lusitula baanoonya Pawulo, era baasanyuka nnyo bwe baamusanga ng’akyali mulamu. Pawulo yayoleka obuvumu n’ayimuka n’addayo mu Lusitula. Ku lunaku olwaddako, yagenda ne Balunabba e Derube, ne beeyongera okubuulira. Bwe baamala okubaaako abantu be bayamba okufuuka abayigirizwa, baddayo mu Lusitula wadde nga kyali kiyinza okuteeka obulamu bwabwe mu kabi. Kiki kye baakola nga bazzeeyo mu Lusitula? Ebyawandiikibwa bigamba nti ‘baagumya abayigirizwa,’ era ne “babakubiriza okunywerera mu kukkiriza.” Kuba akafaananyi nga Timoseewo awuliriza Pawulo ne Balunabba nga bagamba Abakristaayo abo nti essuubi ery’ekitalo lye baalina lyali lisingira wala okubonaabona kwe baali bayitamu mu kiseera ekyo. Baabagamba nti: “Tuteekwa okuyita mu kubonaabona kungi okuyingira mu Bwakabaka bwa Katonda”—Ebikolwa 14:20-22.\nTimoseewo yassaayo omwoyo eri ebyo omutume Pawulo bye yali ayigiriza\nTimoseewo yali alabye Pawulo ng’ayita mu kubonaabona kungi okusobola okubuulira abalala amawulire amalungi. N’olwekyo, Timoseewo yali akimanyi bulungi nti singa akoppa Pawulo, abantu b’omu Lusitula bandimuyigganyizza, aboolyawo ne kitaawe kennyini yandimuyigganyizza. Wadde kyali kityo, Timoseewo teyatya kusalawo kuweereza Katonda mu bujjuvu. Leero, waliwo abavubuka bangi abalinga Timoseewo. Bafuna emikwano egirina okukkiriza okunywevu, era eginaabayamba okunyweza okukkiriza kwabwe. Era basigala baweereza Katonda ow’amazima, wadde nga bayigganyizibwa.\n‘AB’OLUGANDA BAALI BAMWOGERAKO BULUNGI’\nNga bwe kyogeddwako waggulu, oluvannyuma lw’emyaka ebiri oba esatu, Pawulo, ku luno ng’awerekeddwako Siira, yaddamu okukyala mu Lusitula. Lowooza ku ngeri Timoseewo gye yasanyukamu ng’azzeemu okulaba Pawulo. Pawulo naye ateekwa okuba nga yasanyuka nnyo. Yali alaba ebirungi ebyava mu mulimu gw’okubuulira gwe yali akoze mu Lusitula. Looyi ne muwala we Ewuniike, kati baali bakazi Bakristaayo abaali bajjudde ‘okukkiriza okutaliimu bukuusa,’ era Pawulo yali abaagala nnyo olw’okukkiriza kwe baalina. (2 Timoseewo 1:5) Ate ye Timoseewo?\nPawulo yakitegeera nti Timoseewo yali akulaakulanye nnyo mu by’omwoyo. ‘Ab’oluganda baali bamwogerako bulungi,’ si mu Lusitula mwokka, naye ne mu Ikoniyo ekyali kyesudde mayiro nga 20 okuva mu Lusitula. (Ebikolwa 16:2) Kiki ekyayamba Timoseewo okwekolera erinnya eddungi bwe lityo?\n“Ebyawandiikibwa ebitukuvu” maama we ne jjajjaawe bye baamuyigiriza “okuva mu buwere,” byalimu okubuulirira okulungi okuyamba abavubuka okukula nga ba buvunaanyizibwa. (2 Timoseewo 3:15) Lowooza ku kubuulirira nga kuno: “Ojjukiranga Omutonzi wo mu biro eby’obuvubuka bwo.” (Omubuulizi 12:1) Timoseewo bwe yafuuka Omukristaayo, ebigambo ebyo biteekwa okuba nga bayafuuka bya makulu nnyo gy’ali. Yakiraba nti engeri esingayo obulungi gye yandijjukiddemu Omutonzi we kwe kubuulira abalala amawulire amalungi agakwata ku Kristo. Timoseewo yagenda afuna obuvumu okubuulira abalala amawulire amalungi agakwata ku Yesu Kristo.\nAbasajja abaali abalabirizi mu kibiina Ekikristaayo beetegereza engeri Timoseewo gye yali akulaakulanamu. Bateekwa okuba nga baasanyuka nnyo bwe baalaba engeri omuvubuka oyo gye yali ayigirizaamu abalala n’okubazzaamu amaanyi. N’ekisinga obukulu, Yakuwa yali alaba ebyo Timoseewo bye yali akola. Katonda yawa obunnabbi obukwata ku Timoseewo, oboolyawo nga bulaga emirimu gye yandikoze ng’aweereza mu bibiina eby’enjawulo. Pawulo yakiraba nti Timoseewo asobola okumuyambako mu mulimu gwe ogw’obumisani, era ab’oluganda mu kibiina ky’e Lusitula baamusemba. Baamussaako emikono, akabonero akaali kalaga nti afunye enkizo ey’enjawulo okuweereza Katonda.—1 Timoseewo 1:18; 4:14.\nTimoseewo, ateekwa okuba nga yasanyuka nnyo olw’ab’oluganda okumwesiga ne bamuwa obuvunaanyizibwa obw’amaanyi bwe butyo. Yali mwetegefu okugenda ne Pawulo. * Naye taata wa Timoseewo ataali mukkiriza, yawulira atya bwe yakitegeera nti Timoseewo agenda kufuuka muminsani? Oboolyawo kye yali ayagaliza mutabani we kyali kya njawulo. Ate maama wa Timoseewo ne jjajjaawe baawulira batya? Baasanyuka, oba beeraliikirira olw’obuvunaanyizibwa obw’amaanyi Timoseewo bwe yali afunye?\nKye tumanyi kiri nti Timoseewo yakkiriza obuvunaanyizibwa obwali bumuweereddwa. Nga bwe twalabye ku ntandikwa, Timoseewo yali atandise obulamu obupya obw’okuweereza ng’omuminsani wamu ne Pawulo. Yali agenda kutambulanga eŋŋendo ez’ewala okuva awaka, era nga gy’agenda tamanyiiyo. Oluvannyuma lw’okutambula olunaku lwonna, abasajja abo abasatu baalwaddaaki ne batuuka mu Ikoniyo. Timoseewo yeetegereza nga Pawulo ne Siira babuulira ab’oluganda mu Ikoniyo ebyo ebyali bisaliddwawo akakiiko akafuzi akaali mu Yerusaalemi, n’engeri gye baazimbamu okukkiriza kw’ab’oluganda abo. (Ebikolwa 16:4, 5) Naye ago gaali gakyali mabaga.\nOluvannyuma lw’okukyalira ebibiina by’omu Ggalatiya, abaminsani abo baava ku nguudo ennungi ez’Abaruumi ne batindigga olugendo lwa mayiro bikumi na bikumi nga bayita mu nsenyi z’e Fulugiya, ne bagenda e bukiikakkono gye baava ne boolekera ebugwanjuba. Nga bagoberera obulagirizi bw’omwoyo omutukuvu, baagenda e Tulowa, ne balinnya ekyombo ne boolekera e Makedoni. (Ebikolwa 16:6-12) Mu kiseera ekyo, Pawulo yali akirabye nti Timoseewo wa mugaso nnyo gy’ali. Pawulo yatuuka n’okuleka Timoseewo ne Siira e Beroya. (Ebikolwa 17:14) Ate era yatuuka n’okutuma Timoseewo e Ssessalonika, ng’ali yekka. Timoseewo bwe yatuuka e Ssessalonika, yanyweza Abakristaayo abeesigwa abaali eyo nga Pawulo ne banne bwe baakolanga.—1 Abassessaloniika 3:1-3.\nOluvannyuma Pawulo yawandiika bw’ati ku Timoseewo: “Sirina mulala alina ndowooza ng’eyiye ajja okubafaako mu bwesimbu.” (Abafiripi 2:20) Pawulo yali tamuwaana buwaanyi. Timoseewo yali mukozi munyiikivu, yali mwetoowaze, era yagumiikiriza embeera enzibu. Timoseewo nga yateerawo abavubuka ekyokulabirako ekirungi! Abavubuka, nammwe musobola okwekolera erinnya eddungi ng’obulamu bwammwe mubukozesa okuweereza Yakuwa, nga muba ba kisa eri abalala, era nga mubawa ekitiibwa.\n“FUBA NNYO OKUJJA GYE NDI”\nTimoseewo yatandika okuweereza Katonda mu bujjuvu ng’akyali muvubuka\nTimoseewo yamala emyaka nga 14, ng’aweereza ne mukwano gwe Pawulo. Baayita mu bizibu bingi nga bali wamu, naye era baafuna emikisa mingi. (2 Abakkolinso 11:24-27) Timoseewo yatuuka n’okusibibwa mu kkomera olw’okukkiriza kwe. (Abebbulaniya 13:23) Ate era okufaananako Pawulo, Timoseewo yali ayagala nnyo Bakristaayo banne era ng’abafaako nnyo. Pawulo yatuuka n’okumuwandiikira nti: “Nzijukira amaziga go.” (2 Timoseewo 1:4) Okufaananako Pawulo, kirabika Timoseewo naye yayiga ‘okukaabira awamu n’abo abakaaba,’ asobole okubazzaamu amaanyi n’okubabudaabuda. (Abaruumi 12:15) Ka ffenna tufengayo nnyo ku baganda baffe!\nOluvannyuma lw’ekiseera, Timoseewo yafuuka omulabirizi omulungi ennyo. Pawulo yamuwa obuvunaanyizibwa obw’okukyalira ebibiina okubizzaamu amaanyi era n’okulonda abasajja abaali batuukiriza ebisaanyizo okuweereza ng’abakadde oba abaweereza mu kibiina.—1 Timoseewo 5:22.\nPawulo yali ayagala nnyo Timoseewo, era yamubuuliriranga nga taata bw’abuulirira mutabani we, era ekyo kyayamba nnyo Timoseewo. Yakubiriza Timoseewo okunyweza ebirabo eby’eby’omwoyo bye yalina n’okweyongera okukulaakulana. (1 Timoseewo 4:15, 16) Yakubiriza Timoseewo okunywerera ku kituufu, n’obuteenyooma olw’okuba yali akyali muvubuka. (1 Timoseewo 1:3; 4:6, 7, 11, 12) Ate era, kirabika Timoseewo yalwalalwanga olubuto. Pawulo yamuwa amagezi ku ngeri y’okwaŋŋangamu ekizibu ekyo.—1 Timoseewo 5:23.\nEkiseera kyatuuka, Pawulo n’amanya nti yali anaatera okufa; kirabika yali anaatera okuttibwa. Yawandiikira Timoseewo ebbaluwa ye eyasembayo, eyalimu ebigambo bino ebyali byoleka enneewulira ya Pawulo: “Fuba nnyo okujja gye ndi mu bwangu.” (2 Timoseewo 4:9) Pawulo yali ayagala nnyo Timoseewo, era yamuyita “omwana wange omwagalwa era omwesigwa mu Mukama waffe.” (1 Abakkolinso 4:17) Pawulo yayagala nnyo okulaba ku mukwano gwe omulundi ogusembayo! Buli omu ku ffe asaanidde okwebuuza, ‘Abalala bwe baba n’ebizibu nga baagala okubudaabudibwa, basobola okujja gye ndi?’\nTetumanyi obanga Timoseewo yasobola okusanga Pawulo ng’akyali mulamu. Kye tumanyi kiri nti Pawulo n’abalala buli lwe baabanga beetaaga okubudaabudibwa n’okuzzibwamu amaanyi, Timoseewo yabangako ky’akolawo mu bwangu. Timoseewo yatuukana n’amakulu g’erinnya lye eritegeeza nti, “Oyo Awa Katonda Ekitiibwa.” Ate era, yatuteerawo ekyokulabirako ekirungi, ffenna abakulu n’abato, kye tusobola okukoppa.\n^ lup. 9 Laba ekitundu ekirina omutwe, “Obadde Okimanyi?” ekiri mu katabo kano.\n^ lup. 20 Timoseewo yakkiriza n’okukomolebwa nga Pawulo bwe yamusaba, si lwa kuba nti lyali teeka eri Abakristaayo, naye lwa kuba Pawulo yali tayagala kwesittaza Bayudaaya be bandibuulidde olw’okuba abamu ku bo baali bamanyi nti taata wa Timoseewo teyali Muyudaaya.—Ebikolwa 16:3.


Musomese n’abasajja ku buvunanyizibwa bwabwe mu maka, Abakyala e Mukono balajanidde ekitongole kya UWESO - Watchdog Uganda\nRuth Mugarura mu T-shirt enjeru n'abakyala be Ntunda mu Mukono\nAbakulembeze b’abakyala ab’egattira mu kitongole kya Uganda Women’s Effort to Save Orphans UWESO mu Disitulikiti ye Mukono, balaze obwetaavu okuva eri abakulira ekitongole kino mu Ggwanga lyonna okuvaayo ne ntekateeka okubangula abaami ku buvunanyizibwa bwabwe mu maka, kye bagamba nti kijja kuyambako okukomya obutabanguko saako n’okwongera amaanyi mu nyingiza y’omumaka.\nBano bagamba nti abaami baabwe bwe baba tebasomeseddwa buvunanyizibwa bwabwe, nabo emirimu gyabwe tegigenda kutambula bulungi, kubanga babetaaga bakwasaganyize wamu okusobola okw’ekulakulanya nga bayita mu nyingiza y’amaka Omukulembeze we Ggwanga Yoweri Kaguta Museveni gyasimbyeko essira ennaku zino.\nOkwogera bino baabadde mu lukungaana mwe baasisinkanidde akulira UWESO mu Mukono Ruth Isabella Mugarura, bwe yabadde agenze okubawa amawulire agakwata ku kitongole kyabwe, saako ne ngeri gye bagenda okukwasaganya emirimu mu kawefube w’okutaasa abakyala n’abaana gwe batuuma “2021-2030 kuva mu bwavu” nga ensisinkano yabadde ku ssomero lya Ntunda Primary School elisangibwa mu Ggombolola ye Ntunda e Mukono.\nAboth Jane Francis nga ono atuula ku lukiiko lwa UWESO olwa Disitulikiti era nga ava Ntunda yagambye nti, mu mbeera yonna gye balimu ennaku zino abaami beetagisa nnyo okumanya ebigenda mu maaso nti kubanga abakyala bwe beesigaliza ensonga z’okwekulakulanya mu maka bokka, omuli n’okutereka ensimbi tekiba kilungi kubanga kyetaagisa n’abaami okubayambako batereke, ziwere, abaana basome, bambale, balye bulungi ne bilala.\nYenyamidde olw’omuwendo gwa basajja abakabasanya abaana babwe okweyongera mu mu kitundu kye Mukono naddala mu gombolola ye Ntunda, n’agamba nti wano we wetaagisiza ddala amaanyi ag’ekika ekyawaggulu okulaba nga emize gino gikomezebwa nga bayambiddwako ekitongole kya UWESO.\nAbakyala era banyonyodde nti ekyamazima bbo tebanaganyulwa mu ntekateeka za Gavumenti omuli Emyoga, ne nsimbi eziwerezebwa ku miruka “Parish Model” songa balina emirimu emitonotono mwe bajja ensimbi egy’etaaga okwongerwamu basobole okw’ekulakulanya.\nAbakyala be Ntunda oluvanyuma lw’okufuna omusomo okuva mu kitongole kya UWESO\nMukyala Mugarura mu kwanukula yagambye nti bagenda kufaayo nnyo okulaba nga bayamba abaana naddala abo abaafiirwako bazadde baabwe bonna, basobole okusomako saako n’okulaba nga bafuna obulamu ow’eyagaza nga abaana abalala bonna.\nYagambye nti essira bagenda kulissa nnyo ku nyingiza y’amaka nga bagoberera omulamwa gw’omukulembeze we Ggwanga nti kubanga amaka agalimu ku kasente n’okukolera awamu kw’abazadde tegasobola kubaamu butabanguko.\n“Tugenda kulaba nga tufaayo n’okunonyeza abalimi baffe obutale kubanga tukizudde nti abantu baffe naddala abakyala balimi, naye bambi eky’enyamiza abasuubuzi babadondola amaanyi gaabwe ne gafiira bwerere nga tebafunyemu” Mugarura bwe yagambye.\nEkitongole kya UWESO kyatandika emyaka 35 emabega, nga kino kyali kirowooza kya mukyala w’omukulembeze we Ggwanga Janet Kataha Museveni ne kigendererwa eky’okutaasa abakyala n’abaana abaali bakoseddwa olutalo lwe myaka gye 1980 saako ne nawokeera wa Mukenenya eyali alese amabujje nga tegalina bazadde.\nUWESO era yateekawo amassomero g’ebyemikono mu ggwanga agayambye abaana bangi okufuna obumanyirivu mu mirimu egy’enjawulo ne basobola okubeezawo obulamu.\nUPDF, FARDC Conduct Civil Military Sensitization Exercise in DRC as armed forces continue to attack ADF terrorists\nUganda confirms 7 cases of Omicron variant of Covid-19


Bukedde Online - Poliisi gwe yamenya omukono alaajanye\nPoliisi gwe yamenya omukono alaajanye\nMuzaata afudde twatabagana dda - Hajji Kiyimba\nAbasuubuzi b'e Kasubi bayingidde akatale a...\nAdded 8th December 2020\nTHOMAS Bagonza ssentebe wa LC1 mu Kimmwaanyi Zooni e Katanga Wandegeya alaajanidde abazirakisa okumuddukirira afune ssente okumulongoosa omukono.\nSsentebe Bagonza ali ku ndiri.\nBagonza yamenyeka omukono poliisi bwe yali emukwata ku bigambibwa nti yali akuma mu bantu omuliro okwekalakaasa bwe yali ekutte omubaka Robert Kyagulanyi Ssentamu avuganya ku ntebe y'obwapulezidenti.\nAgamba nti yali atambula abantu abataategeerekeka ne bamuvumbagira ne bamuyingiza akammotoka kyokka mu kugezaako okubalwanyisa baamukuba bubi nnyo ne bamumenya omukono n'engalo era teyaddamu kutegeera.\nAgamba nti yaddamu okutegeera nga wayise ennaku bbiri ng'ali mabega w'amitayimbwa n'asaba okumutwala mu kkooti avunaanibwe bw'aba alina omusango.\nBwe baamutuusa mu kkooti nga tewali bujulizi ne bamuta era abaserikale be baamuvuga ekiro ne bamuzzaayo e Wandegeya gye baamusuula. Eno abazira kisa gye baamusanga ne bamutwala mu kalwaliro ka Cotex gye baamuweera obujjanjabi obusookerwako.\nBagonza agamba nti mu kaseera kano talina yadde ekikumi ekimujjanjaba n'asaba gavumenti okuvaayo bamuyambe asobole okufuna obwenkanya kubanga tabeerangako mu beekalakaasi kwe baagatta n'okumumenya omukono.\nVvulugu mu kulonda kwa mmeeya e Lugazi\nEbinuubule by'okwewandiisa bitwaliddemu bannamawulire\nâ€˜Coco Finger ye nnamba ssatuâ€™\nAshawo mupakasi, nnina ggaayi biigi sayizi -Black


Bukedde Online - Abasajja abawanvu balimu ekyama\nAbasajja abawanvu balimu ekyama\nEnkasi okweweta buba bulwadde\nAbakazi basinga kwegomba kuganza abasajja ababasingako obuwanvu. Era bwe wabaawo abasajja babiri abamukwana, agenda mangu n’ebyomuwanvu newankubadde ng’oluusi ono omumpi y'aba asinga okumanya ebigambo ebisinda laavu. Okunoonyereza kuno okwamaze emyaka 10, kwazudde ng’abakazi balowooza nti abasajja abawanvu bawa abakazi laavu ennungi okusinga ku bampi naddala olw'okuba babavumbagira ne bababugaanya akabugumu akaleeta laavu mu kiseera ng’okunyumya akaboozi kutuuse.\nAbakazi basinga kwegomba abasajja ababasinga obuwanvu\nAbakazi basinga kwegomba kuganza abasajja ababasingako obuwanvu. Era bwe wabaawo abasajja babiri abamukwana, agenda mangu n'ebyomuwanvu newankubadde ng'oluusi ono omumpi y'aba asinga okumanya ebigambo ebisinda laavu.\nOkunoonyereza kuno okwamaze emyaka 10, kwazudde ng'abakazi balowooza nti abasajja abawanvu bawa abakazi laavu ennungi okusinga ku bampi naddala olw'okuba babavumbagira ne bababugaanya akabugumu akaleeta laavu mu kiseera ng'okunyumya akaboozi kutuuse.\nSo ng'ate omusajja omumpi, ne bw'agezaako okukola kino, tabugaanya mukazi kabugumu kali k'ayagala olw'okuba aba tamutuuka bulungi kubugaana mubiri gwe gwonna kugumalayo.\nNti era olw'okuba kino, abasajja abampi okusinga ku bakyala baabwe kye batera okwagala ennyo akaboozi buli kaseera (emirindi nga 3 olunaku) okwagala okuggyawo kiri nti balina we batatuuka.\nKino emibiri gikikola mu butali bugenderevu naye nga ge mazima agali mu baagalana.\nOkunoonyereza kuno okwafulumidde ku mutimbagano gwa Women often say they prefer taller men -- but the reality is more complicated era kwazudde ng'abakazi naddala abanoonya okuzaala bettanira nnyo abasajja ababasinga obuwanvu nti kubanga endowooza gye balina eri nti abasajja bano banguyirwa nnyo okufunyisa abakazi embuto. Engeri gye bababugaana bonna, endowooza eri nti n'enkwaso ezibavaamu zibugaana mangu amagi ne kyetinda.\nNti ate bwe kituuka mu kutambulako nabo, mikwano gy'abakazi bano balaba mangu abasajja bano. Era bwe bamala okubabanjulira naddala omulundi ogusooka, be babanjulidde baddako kya kubuuza basajja bano emirimu bwe gitambula. Kubanga obuwanvu buwanuuzibwa na buwanguzi wadde ku mirimu.\nSo ng'ate abasajja abampi bwe baba babanjulira mikwano gyabwe omulundi ogusoose okubasisinkana, baba balina okugattako n'ebigambo nga, '...tomulabira awo musuubuuzi wa maanyi..." basobole okutegeka bannaabwe obutabayisaamu maaso.\nRonaldo ne Xavi bali mu lutalo lwa bigambo\n'Ennaku gye nasanga mu kwetunda siribiddira'


Tanga Odoi ne Lumumba ensimbi zizeemu okubatabula, Ensonga zigenze wa Museveni. - Watchdog Uganda\nAkulira akakiiko ke by'okulonda mu NRM Dr. Tanga Odoi ne Ssabawandiisi wa NRM Justine Kasule Lumumba\nSSENTEBE wa kakiiko ke by’okulonda mu NRM Dr. Tanga Odoi azeemu okukukkulumira Ssabawandiisi we kibiina kya NRM Justine Kasule Lumumba nga agamba nti ono ne banne ku kitebe kye kibiina e Kyadondo basusse okumulemesa emirimu gye.\nKalunsambulira asinga kuva ku nsimbi akawumbi 1 mu obukadde 700 ezaali ez’okusasula abakulira okulonda ku ma Disitulikiti gonna n’abamyuka baabwe mu Ggwanga zagamba nti n’okutuuka kati tebazifunanga.\n“Abaana baakola emirimu gy’okulondesa mu kibiina gyonna era okulonda ne kuggwa bulungi wakati w’omwezi gw’omukaaga ne December, naye n’okutuusa kati tebasasulwanga kyokka nga byonna twabikola ne tubikwasa Mukyala Lumumba ne banne e Kyadondo” Tanga Odoi bwagamba.\nOno yasazeewo okuwandiikira Ssentebe we kibiina yenyini Pulezidenti Museveni era nga ebbaluwa yatereddwako emikono gy’abamyuka be okuli, Jane Babiiha Alisemera ne John Arimpa Kigyagi nga 23/02/202 yemulugunyizza ku nkola Lumumba ne banne gye batambuzaamu emirimu munda mu kibiina.\nEno yaweredwako n’omumyuaka wa Ssentebe we Kibiina Haji Moses Kigongo,abamyuka ba Ssentebe bonna, Kasule Lumumba Ssabawandiisi n’abakulu abalala mu kibiina e Kyadondo.\nOdoi yasabye Museveni okuyingira mu nsonga eno nga ekiwundu tekinasamba ddagala, nti kubanga buli kusaba kwateeka mu offiisi z’abakulu kuziimulwa, nagamba nti kino kivuddeko abamu ku bakulu mu kaiiko ke by’okulonda ak’ekibiina okukwata ku nsimbi zaabwe nga abantu okutambuza emirimu gy’ekibiina egirina okusasulirwa, nga bakikola okwewala okuleetawo akavuyo ku offiisi e Kyadondo.\nYagambye nti ensimbi ezirina okutambuza emirimu gya kakiiko ke by’okulonda mu kibiina tebazifunangako nga kati guweze omwaka mulamba, kyagamba nti kibanyigiriza nnyo nga abantu saako ne banaabwe be bakola nabo.\n“Mu mbeera eno tutuuka n’okwesasulira amasanyalaze, amazzi, okulongoosa offiisi, ne bilala songa bino byonna birina kusasulirwa kibiina abakulu kye batakola” Odoi bwanyonyola mu bbaluwa.\nEnsonga endala era eyolekedde okubatabula ye y’emmotoka z’abakulu ba kakiiko ke by’okulonda, nga balumiriza banaabwe ku kitebe okugaana okusaba kwabwe omwali okubayambako n’okuziddabiriza nti kubanga zaakola nnyo mu kiseera ky’okulonda nga kwotadde amafuta agatabawebwa ne Insuwa.\nEra yategezezza omukulembeze we Ggwanga nti waliwo n’abakozi ba kakiiko okuli Francis Tumukunde akola kukunonyereza, Didas Kitakule omumyukawe saako Joel Obonyo nga bano bajjibwa ku lukalala lwa bakozi abasasulwa mu ngeri etategerekeka.\nOmwogezi we kitebe kya NRM Emmanuel Dombo bwe yatuukiriddwa ku nsonga eno yanenyezza Tanga Odoi olw’okwaguyiriza okuddukira eri Pulezidenti nga tasoose kuyita mu makubo amalambulukufu gaalina okuyitamu okuggusa ensonga ye, namuwa amagezi asooke atuule n’abakulu mu kibiina.\nKu nsonga y’okujja abakozi ku lukalala olusasulibwa mu butali bulambulukufu Dombo yagambye nti ensonga eno yabadde tagimanyiiko.


Engeri mmange gye yafa ennemesezza okuzaala\nEmyezi omukaaga egyaddirira nga twakaziika mmange omugenzi Catherine Namuyanja Tomusange emyaka kkumi kati egiyise, nalaba ng’ensi etuuse ku nkomerero. Eyalina essanyu n’emirembe byonna byanzigwako, eyali asoma obulungi nga sirina lwe njosa ku ssomero natandiikiriza mpola okuyitangayo luwunguko.\nMu kibiina natuulangamu naye ng’ebirowoozo byonna biri ku mmange nga buli kadde mbeera mu kweraliikirira. Engeri gye nali ntambuzaamu obulamu bwange ndowooza si bwe kyalina okubeera era nga nsuubira kino kye kyatanula maama gy’ali n’adda ng’ankuutira obuteeraliikirira nnyo,” bwatyo Diana Tomusange ow’e Najjanankumbi bw’atandika emboozi ye ku ngeri nnyina gye yamukambuwaliramu ng’ali e magombe.\nNga bwe bagamba nti teri kisinga mukwano gwa maama, omukwano gwe nalina ne mmange Namuyanja gukyatinta wadde emyaka gyekulungudde bukya atuva ku maaso.\nMaama yafa March, 3, 2005 ng’atulese abaana munaana ne kitaffe Godfrey Tomusange. Nze ndi waakutaano naye mu baana bonna nze gw’asinga okujjira.\nYatukuliza mu ddiini etagambika nga singa sitaani yakukemanga n’otosaba ku sabbiiti, awo nga teri kulya mmere waka nga n’oluusi embooko enyooka.\nMaama bwe yafa, teyandekerera, mu 2005 we yafiira nali mu S.2 yanzijira mu kirooto nga mmulaba era nga buli lw’ajja ahhamba nti, ‘Diana lwaki tolekera awo kweraliikirira wadde nabava ku maaso, osaana okimanye nkyali wamu nammwe baana bange,” olwamala ebyo n’abulawo.\nKino nalowooza nti kizze buzzi mu mutwe gwange engeri gye nali mmulowozaako ennyo. Ng’ebbanga lyetoolodde nakogga omubiri ne gunzigwako muli nga mpulira sirina mirembe naye olw’okuba nali nsoma abasinga baalowooza nti nsoma nnyo era ebitabo bye binkozza.\nOlumu nali ntudde mu kibiina akawungeezi, maama n’ajja ng’agamba nti, ‘Mwana wange lekera awo okulowooza kwo n’okweraliikirira ennyo, eno y’ensonga lwaki tokyalina mirembe’. Kino kyennyini ate kyannyongera kunneeraliikiriza kuba nafuluma ekibiina ne nzira ebweru ate ne ntandika okukaaba olwo nga n’emmere sirya.\nMu kiseera kino nalaba ng’ebyange bikomye era nga mu ssaala ze nsoma nsaba kimu Omutonzi antwale gye yatwala mmange.\nOkujja kwa maama kwandowoozesa nti n’abalala yali abajjira kwe kubuuza ku baganda bange Irene Nazze ne Dora Nankomba abantegeeza nti mpawo kye baloota.\nMu 2007, nga ndi mu S.4 yadda naye ate ng’ayogera ebigambo by’ebimu ng’emabega nti, ‘Diana lekera awo okundowoozaako ennyo n’okweraliikirira. Bino bye nkugamba by’ebirina okukulaga nti ndi wamu naawe era na mwenna abaana bange. Si kibi okundowoozaako naye ate tekigasa nnyo. Njagala olowooze ku bulamu bwo obw’omu maaso kuba nkwagaliza na buwanguzi mu bigezo byo ebya S.4.’\nMaama we yahhambira ebigambo by’okulowooza ku bulamu bwange obw’omu maaso nanyumizaako ku taata naye n’anzizaamu amaanyi n’okumpa ku magezi nti nneesonyiwe okubeera obw’omu era mbeere nnyo mu mikwano gyange n’okwenyigira mu bintu ebisobola okummalako ebirowozo nsobole okusoma ebitabo byange nga mpaawo kinzijjira, ekintu kye nakola.\nTaata bye yayogera n’ebyo maama bye yahhamba mu kiseera ekyo byalinga ebinsumulula kuba eby’okumulowooza nabivaako ne nsoma ebitabo byange era ebibuuzo bigenda okudda nga nkoze bulungi.\nNasobola okuyita S.4 nga n’ekyasinga okunneewunyisa kwe kuba nti okuva lwe nagenda nga nkomya okumulowoozako ennyo n’okweraliikirira, natandika okufuna omubiri.\nEnsangi zino singa maama mba mmuloose, tekikyankola bubi ate mbyerabira mangu okusinga luli.\nMmange engeri gye yafaamu n’okutuusa olwaleero ekyantiisa okuzaala. We yafiira yalina olubuto lwa myezi musanvu. Olunaku lwali Lwakutaano nga March 3, 2005, yatandika okusesema ne tulowooza nti musujja.\nEngeri gye yali olubuto ate olukulu, yaddusibwa mangu mu ddwaaliro e Lubaga n’afuna obujjanjabi era ne tudda awaka e Najjanankumbi. Tuba twakatuuka awaka ate n’atabuka ng’akaaba obulumi obw’amaanyi mu lubuto. Twakyusa ne tudda e Lubaga ng’abakulu bagamba waakiri bamulongoose bamuggyemu omwana wabula Mukama ng’alina enteekateeka ze era bwatyo mmange n’afiira mu ssanya kyokka n’omwana tebaasobola kumuwonya.\nWadde nga kati nkuze, buli lwe nzijukira engeri mmange gye yafaamu ntiira ddala eby’okuzaala.\nWaliwo lwe naloota nga nange nfa nzaala ne ntya nnyo era buli kirooto kino lwe nkijjukira eby’okufuna olubuto mbisenza luti.


“Okukkiriza bwe butaba na kubuusabuusa kwonna nti ky’osuubira kijja kutuukirira.”—BEB. 11:1.\nENNYIMBA: 81, 134\nKiki ekyayamba abaweereza ba Yakuwa ab’edda okunyweza okukkiriza kwabwe?\nBiki Yakuwa by’atuwadde okutuyamba okunyweza okukkiriza kwaffe?\nBwe tuba n’okukkiriza okunywevu kituganyula kitya?\n1, 2. (a) Ebintu Abakristaayo bye basuubira byawukana bitya ku ebyo abantu mu nsi ya Sitaani bye basuubira? (b) Biki bye tugenda okulaba mu kitundu kino?\nFFENNA Abakristaayo ab’amazima tulina ebintu bye tusuubira! Ka tube nga twafukibwako amafuta oba nga tuli ba ‘ndiga ndala,’ twesunga okulaba okutuukirizibwa kw’ekigendererwa kya Katonda n’okutukuzibwa kw’erinnya lya Yakuwa. (Yok. 10:16; Mat. 6:9, 10) Era twesunga okufuna obulamu obutaggwaawo mu ggulu oba ku nsi. (2 Peet. 3:13) Ate era twesunga okulaba engeri Yakuwa gy’ajja okweyongera okuwa abantu be obulagirizi n’okubayamba mu nnaku zino ez’enkomerero.\n2 Abantu mu nsi ya Sitaani nabo balina ebintu bye basuubira, naye tebasobola kuba bakakafu nti bijja kutuukirira. Ng’ekyokulabirako, abakubi ba zzaala bangi baba basuubira okuwangula akalulu, naye tebaba bakakafu nti bajja kukawangula. Kyokka Bayibuli eraga nti okukkiriza okwa nnamaddala Abakristaayo kwe balina “bwe butaba na kubuusabuusa kwonna” nti bye basuubira bijja kutuukirira. (Beb. 11:1) Mu kitundu kino tugenda kulaba bye tuyinza okukola okunyweza okukkiriza kwe tulina mu bisuubiza bya Katonda. Ate era tugenda kulaba engeri okuba n’okukkiriza okunywevu gye kituganyulamu.\n3. Okukkiriza Abakristaayo kwe balina kwesigamye ku ki?\n3 Abantu abatatuukiridde tebazaalibwa nga balina okukkiriza; ate era okukkiriza tekujja kwokka. Okusobola okuba n’okukkiriza tulina okukulemberwa omwoyo gwa Katonda omutukuvu. (Bag. 5:22) Bayibuli tegamba nti Yakuwa alina okukkiriza oba nti yeetaaga okuba n’okukkiriza. Olw’okuba Yakuwa ye Muyinza w’Ebintu Byonna era nga y’asingayo okuba ow’amagezi, tewali kisobola kumulemesa kutuukiriza kiruubirirwa kye. Yakuwa mukakafu ddala nti ebyo bye yasuubiza bijja kutuukirira era abiraba ng’ebyamala edda okutuukirira. Eyo ye nsonga lwaki bw’aba abyogerako agamba nti: “Bituukiridde!” (Soma Okubikkulirwa 21:3-6.) Okukkiriza Abakristaayo kwe balina kwesigamye ku kuba nti Yakuwa ye “Katonda omwesigwa,” atuukiriza byonna by’aba asuubizza.—Ma. 7:9.\nABAWEEREZA BA KATONDA AB’EDDA ABAALINA OKUKKIRIZA OKW’AMAANYI\n4. Ssuubi ki abaweereza ba Katonda abaaliwo ng’ekibiina Ekikristaayo tekinnatandikibwawo lye baalina?\n4 Abebbulaniya essuula 11 erimu amannya g’abasajja n’abakazi 16 abaalina okukkiriza okw’amaanyi. Essuula eyo era eyogera ne ku bantu abalala bangi abaasanyusa Yakuwa “olw’okukkiriza kwabwe.” (Beb. 11:39) Abaweereza ba Katonda abo bonna baali balindirira “ezzadde” Katonda lye yali asuubizza. Baali bakimanyi nti ezzadde eryo lyandizikirizza abalabe ba Katonda bonna era Katonda n’alikozesa okufuula ensi olusuku lwe. (Lub. 3:15) Abaweereza ba Katonda abo abaalina okukkiriza okw’amaanyi, baafa nga Yesu Kristo, “ezzadde” eryasuubizibwa, tannaggulawo kkubo ery’abantu abamu okufunira obulamu obutaggwaawo mu ggulu. (Bag. 3:16) Naye, nga Yakuwa bwe yasuubiza, bajja kuzuukizibwa bafune obulamu obutaggwaawo ku nsi.—Zab. 37:11; Is. 26:19; Kos. 13:14.\n5, 6. Kiki Ibulayimu n’ab’omu maka ge kye baali beesunga, era kiki ekyabayamba okusigala nga balina okukkiriza okw’amaanyi? (Laba ekifaananyi ku lupapula 21.)\n5 Nga woogera ku baweereza ba Katonda ab’edda, Abebbulaniya 11:13 wagamba nti: “Bano bonna baafa nga balina okukkiriza wadde ng’ebintu ebyasuubizibwa tebyatuukirira mu kiseera kyabwe, naye baabirengerera wala ne babisanyukira.” Omu ku baweereza ba Katonda abo yali Ibulayimu. Yesu yagamba nti: “Ibulayimu kitammwe yasanyuka nnyo olw’essuubi ery’okulaba olunaku lwange era yalulaba n’asanyuka.” (Yok. 8:56) Saala, Isaaka, Yakobo, n’abalala bangi nabo baali beesunga ekiseera Obwakabaka bwa Katonda lwe bwandibadde nga bufuga ensi yonna.—Beb. 11:8-11.\n6 Kiki ekyayamba Ibulayimu n’ab’omu maka ge okusigala nga balina okukkiriza okw’amaanyi? Bayinza okuba nga baayiga ebikwata ku Katonda okuyitira mu bantu abakulu abaali abeesigwa eri Katonda, mu bamalayika, mu birooto, mu kwolesebwa, oba okuyitira mu biwandiiko eby’edda ebyesigika. Ibulayimu n’ab’omu maka ge tebeerabira bisuubizo bya Katonda era baabifumiitirizangako nnyo. Olw’okuba baali bakakafu nti ebintu byonna Yakuwa bye yali asuubizza byali bijja kutuukirira, baali beetegefu okusigala nga beesigwa eri Yakuwa ne mu mbeera enzibu ennyo.\n7. Biki Yakuwa by’atuwadde okutuyamba okuba n’okukkiriza okw’amaanyi, era ebintu ebyo tusaanidde kubitwala tutya?\n7 Okusobola okutuyamba okusigala nga tulina okukkiriza okunywevu, Yakuwa atuwadde Ekigambo kye Bayibuli. Bwe tuba ab’okuba abasanyufu n’okutuuka ku buwanguzi mu bulamu, tulina okufuba okusoma Ekigambo kya Katonda buli lunaku. (Zab. 1:1-3; soma Ebikolwa 17:11.) Ate era okufaananako abaweereza ba Yakuwa ab’edda, tulina okufumiitirizanga ku bisuubizo bya Yakuwa n’okukola by’ayagala. Okugatta ku ekyo, Yakuwa atuwadde emmere nnyingi ey’eby’omwoyo okuyitira mu ‘muddu omwesigwa era ow’amagezi.’ (Mat. 24:45) Ebintu Yakuwa by’atuyigiriza bwe tubitwala nga bya muwendo, tujja kuba ng’abaweereza be ab’edda abaalina okukkiriza okw’amaanyi mu bisuubizo bye.\n8. Okusaba kuyinza kutya okutuyamba okunyweza okukkiriza kwaffe?\n8 Ekintu ekirala ekyayamba abaweereza ba Katonda ab’edda okusigala nga balina okukkiriza okunywevu, kwe kusaba. Okukkiriza kwabwe kweyongera okunywera bwe baalaba engeri Katonda gye yaddangamu essaala zaabwe. (Nek. 1:4, 11; Zab. 34:4, 15, 17; Dan. 9:19-21) Mu ngeri y’emu, naffe bwe tusaba Yakuwa era ne tulaba engeri gy’addamu okusaba kwaffe, okukkiriza kwaffe kweyongera okunywera. (Soma 1 Yokaana 5:14, 15.) Okuva bwe kiri nti okukkiriza y’emu ku ngeri eziri mu kibala ky’omwoyo omutukuvu, tusaanidde okusaba Yakuwa atuwe omwoyo gwe omutukuvu nga Yesu bwe yatugamba okukola.—Luk. 11:9, 13.\n9. Ebimu ku bintu bye tuyinza okussa mu ssaala zaffe bye biruwa?\n9 Kyokka bwe tuba tusaba Yakuwa, tetusaanidde kumusaba ebyo byokka ffe bye twagala. Buli lunaku tusaanidde okwebaza Yakuwa n’okumutendereza ‘olw’ebikolwa bye ebingi eby’ekitalo’! (Zab. 40:5) Tusaanidde n’okusabira baganda baffe mu nsi yonna, gamba ng’abo “abaasibibwa mu kkomera.” Ate era tusaanidde n’okusabira abo abatwala obukulembeze mu kibiina. Bwe tulaba engeri Yakuwa gy’addamu essaala zaffe, okukkiriza kwaffe kweyongera okunywera era kituleetera okweyongera okusemberera Yakuwa!—Beb. 13:3, 7.\n10. Abamu ku baweereza ba Katonda abaagaana okwekkiriranya be baluwa, era kiki ekyabayamba obutekkiriranya?\n10 Mu Abebbulaniya essuula 11, omutume Pawulo yayogera ku kugezesebwa okutali kumu abaweereza ba Katonda ab’edda kwe baayolekagana nakwo. Ng’ekyokulabirako, omutume yayogera ku bakazi abaalina okukkiriza abaafiirwa abaana baabwe, oluvannyuma ne babafuna okuyitira mu kuzuukira. Era yayogera ku abo abaali ‘batayinza kukkiriza kununulibwa, balyoke bafune okuzuukira okusinga obulungi.’ (Beb. 11:35) Wadde nga tetuyinza kumanyira ddala bantu Pawulo be yali ayogerako, abaweereza ba Katonda abamu gamba nga Nabbosi ne Zekkaliya baakubibwa amayinja ne battibwa olw’okugondera Yakuwa. (1 Bassek. 21:3, 15; 2 Byom. 24:20, 21) Danyeri ne banne baali basobola okwewala okutuusibwako akabi singa bekkiriranya. Naye olw’okuba baalina okukkiriza okw’amaanyi, baasobola ‘okuziba obumwa bw’empologoma n’okuzikiza amaanyi g’omuliro.’—Beb. 11:33, 34; Dan. 3:16-18, 20, 28; 6:13, 16, 21-23.\n11. Kugezesebwa ki abamu ku bannabbi kwe baagumira olw’okukkiriza kwe baalina?\n11 Olw’okuba baalina okukkiriza okw’amaanyi, bannabbi gamba nga Mikaaya ne Yeremiya “baagezesebwa nga basekererwa . . . era nga bateekebwa mu kkomera.” Ate abalala, gamba nga Eriya, “baatambulatambulanga mu ddungu ne mu nsozi, era baabeeranga mu mpuku ne mu binnya.” Bonna baagumiikiriza kubanga baalina okukkiriza okw’amaanyi mu bisuubizo bya Katonda.—Beb. 11:1, 36-38; 1 Bassek. 18:13; 22:24-27; Yer. 20:1, 2; 28:10, 11; 32:2.\n12. Ani yassaawo ekyokulabirako ekisingayo obulungi mu kugumira okugezesebwa, era kiki ekyamuyamba obutekkiriranya?\n12 Oluvannyuma lw’okwogera ku basajja n’abakazi abatali bamu abaalina okukkiriza, Pawulo yayogera ku oyo eyasingayo okwoleka okukkiriza, ng’ono ye Mukama waffe Yesu Kristo. Abebbulaniya 12:2 wagamba nti: “Olw’essanyu eryateekebwa mu maaso ge, yagumira omuti ogw’okubonaabona, okuswala n’atakutwala ng’ekikulu, era n’atuula ku mukono ogwa ddyo ogw’entebe ya Katonda.” Mu butuufu, tusaanidde ‘okulowooza ennyo’ ku kyokulabirako Yesu kye yateekawo nga twolekagana n’embeera enzibu. (Soma Abebbulaniya 12:3.) Okufaananako Yesu, Abakristaayo abattibwa mu kyasa ekyasooka, gamba nga Antipasi, baagaana okwekkiriranya. (Kub. 2:13) Abakristaayo abo, obutafaananako baweereza ba Katonda ab’edda ennyo abaalina essuubi ery’okubeera ku nsi, bo baamala dda okuzuukizibwa ne bafuna empeera yaabwe mu ggulu. (Beb. 11:35) Nga wayise ekiseera kitono oluvannyuma lw’omwaka gwa 1914, Abakristaayo bonna abaafukibwako amafuta abaali baafa, baazuukizibwa ng’ebitonde eby’omwoyo ne bagenda mu ggulu okufugira awamu ne Yesu.—Kub. 20:4.\nABAWEEREZA BA KATONDA ABOOLESE OKUKKIRIZA MU KISEERA KYAFFE\n13, 14. Kugezesebwa ki Rudolf Graichen kwe yafuna, era kiki ekyamuyamba okukugumira?\n13 Abaweereza ba Katonda bangi leero bakoppye Yesu. Bakuumira ebirowoozo byabwe ku bisuubizo bya Katonda era ne basigala nga beesigwa gy’ali mu mbeera enzibu. Lowooza ku Rudolf Graichen, eyazaalibwa mu Bugirimaani mu 1925. Bwe yali akyali muto, bazadde be baatimba ebifaananyi mu nnyumba yaabwe ebyali biraga ebintu ebyogerwako mu Bayibuli. Yagamba nti: “Ekimu ku bifaananyi ebyo kyali kiraga omusege nga guli wamu n’omwana gw’endiga, omwana ng’ali wamu n’engo, era n’ennyana ng’eri wamu n’empologoma, kyokka nga byonna biri mu mirembe. . . . Ebifaananyi ebyo byankwatako nnyo.” (Is. 11:6-9) Ebifaananyi ebyo byanyweza nnyo okukkiriza Rudolf kwe yalina mu kisuubizo kya Katonda eky’okufuula ensi olusuku lwe. N’ekyavaamu Rudolf yasigala nga mwesigwa eri Yakuwa wadde nga yayigganyizibwa nnyo mu kiseera ky’Abanazi.\n14 Rudolf yafuna n’okugezesebwa okulala. Maama we yalwala n’afiira mu nkambi y’abasibe ey’omu Ravensbrück. Ate ye taata we okukkiriza kwe kwanafuwa n’atuuka n’okuteeka omukono ku kiwandiiko ekiraga nti yali takyali omu ku Bajulirwa ba Yakuwa. Oluvannyuma lw’okuteebwa okuva mu kkomera, Rudolf yaweereza ng’omulabirizi akyalira ebibiina era oluvannyuma n’ayitibwa okugenda mu Ssomero lya Gireyaadi. Oluvannyuma yasindikibwa okuweerereza mu Chile era ng’ali eyo yaweereza ng’omulabirizi akyalira ebibiina. Kyokka Rudolf yeeyongera okufuna ebizibu ebirala. Nga wayise omwaka nga gumu oluvannyuma lw’okuwasa Patsy, naye eyali aweereza ng’omuminsani, muwala waabwe yafa. Oluvannyuma mukyala we naye yafa, nga wa myaka 43 gyokka. Rudolf yagumira ebizibu ebyo byonna. Ne bwe yali ng’akaddiye era ng’alwalalwala, Rudolf yeeyongera okuweereza nga payoniya owa bulijjo era ng’omukadde mu kibiina. Osobola okusoma ebimukwatako mu Watchtower eya Agusito 1, 1997, olupapula 20-25. \n15. Abamu ku Bajulirwa ba Yakuwa abasigadde nga beesigwa nga bayigganyizibwa be baluwa?\n15 Abajulirwa ba Yakuwa bangi beeyongedde okuweereza Yakuwa n’essanyu wadde nga bayigganyizibwa. Ng’ekyokulabirako, baganda baffe ne bannyinaffe bangi mu Eritrea, Singapore, ne South Korea, basibiddwa mu makomera, okusingira ddala, olw’okuba bagondedde Yesu ne bagaana okukwata ekitala. (Mat. 26:52) Ng’ekyokulabirako, Isaac, Negede, ne Paulos, bamaze emyaka egisukka mu 20 mu kkomera! Wadde ng’eddembe lyabwe ery’okulabirira bazadde baabwe abakaddiye n’ery’okuwasa lirinnyiriddwa, baganda baffe abo basigadde beesigwa. Akamwenyumwenyu ke balina ku maaso, ng’ebifaananyi byabwe ebiri ku mukutu gwaffe ogwa jw.org bwe biraga, kalaga nti baganda baffe abo bakuumye okukkiriza kwabwe nga kunywevu. N’abasirikale b’ekkomera bassa ekitiibwa mu baganda baffe abo.\nOganyulwa mu byokulabirako bakkiriza banno aboolese okukkiriza bye bataddewo? (Laba akatundu 15, 16)\n16. Okukkiriza okw’amaanyi kuyinza kukukuuma kutya?\n16 Abaweereza ba Yakuwa abasinga obungi tebafunangako kugezesebwa ng’okwo baganda baffe abo kwe bafunye. Kyokka waliwo ebintu ebirala ebigezesa okukkiriza kwabwe. Bangi ku baweereza ba Yakuwa baavu, bali mu bitundu omuli entalo, oba bali mu bitundu ebikoseddwa obutyabaga. Ate era okufaananako Musa n’abaweereza ba Yakuwa abalala ab’edda, abaweereza ba Yakuwa bangi leero beerekerezza ettutumu n’obulamu obulabika ng’obulungi mu nsi eno. Bafubye okwewala okutwalirizibwa omwoyo ogw’okwagala ebintu n’ogw’okwerowoozaako bokka. Kiki ekibasobozesezza okusigala nga beesigwa eri Yakuwa? Baagala nnyo Yakuwa era bakakafu nti Yakuwa ajja kutuukiriza ebisuubizo bye, amalewo obutali bwenkanya era awe abaweereza be abeesigwa obulamu obutaggwaawo mu nsi empya.—Soma Zabbuli 37:5, 7, 9, 29.\n17. Kiki ky’omaliridde okukola, era kiki kye tujja okulaba mu kitundu ekiddako?\n17 Mu kitundu kino, tulabye nti okukkiriza “bwe butaba na kubuusabuusa kwonna nti ky’osuubira kijja kutuukirira.” Okusobola okuba n’okukkiriza ng’okwo, tulina okusaba Yakuwa n’okufumiitiriza ku bisuubizo bye. Ekyo kijja kutuyamba okugumira okugezesebwa. Mu kitundu ekiddako tujja kulaba ekintu ekirala ekizingirwa mu kuba n’okukkiriza.\n^  (akatundu 14) Soma ebikwata ku Andrej Hanák ow’omu Slovakia mu Awake! eya Apuli 22, 2002, olupapula 19-24.


safe2choose I Eteeka ku kuuma ebyama\nFuna okuyambibwa kukujamu olubuto\nFuna ebikwata kukujamu olubuto\nokubudabuda kwa ba kansala abakugu\nEteeka ku kuuma ebyama\nwww.safe2choose.org nomutimbagano gubudabida bya bwelele eli abakyala abagala okujjamu olubuto\nEkitongole kyitegela ela kiwa ekitibwa nokukuma ebyama ebya buli omu akyalila omutimbagano ela byona enyetagisa bisinzila kumateeka ge kyitongole, omutimbagano nokubudabuda\nLino eteeka lyokukuma ebyama likola ku byetukunganya nga okozesa omutimbagano gwaffe. Tkusaba osome amateeka bulungi ogategele. Okukiliza gano amateeka kitwalibwa omulundi ogusooka okukyalila omutimbagano gwaffe. Bwotakilizana nabyo, osobola okulekela awo okusoma omutimbagano guno.\nGano amateeka gagobelela omutindo gwa amteeka gafuga ebikwata kubantu mu bulaaya, ebikwata kubantu e buyindi.\nByona ebitawandikidwa wano bijja kwogelwako ku bikwata ku nkola.\n2. Eteeka lino litwalilamu\nEteeka lino litwalilamu enkozesa yomutimbagano gwaffe, byetukunganya nebikwata kubantu. Tegafuka emitimbagano emilala ekwatagana nogwaffe (newankubadde nga tigyiwandise wano oba nga walala). Tetulina bwa nanyini kungeli emitimbagano emilala gyekwasagana ebikukwatako ela tukusaba osome amateeka agagyifuga nga tonagyikozesa\n3. obubaka bwetukunganya\nEbimu ebikukwatako biyinza okugunganyzibwa omutimbagano gwaffe, ebilala gwe asobola okubituwa nga weyagalide olwokunyumyamu naffe oba ababudabuda baffe, awamu nabasawo.\nTufuba nyo okukuma ebyama bwoba oyogelako nababudabuda kubukukwatako. Wadde nga onyuma kumutimbagano netukuma ebyama byo, bwosindika obubaka kubabudabuda baffe nga okozesa email, byona byowa biyinza okukunganyizibwa.\nOkusinzila kunkozesa yo kumutimbagano gwaffe omukade, tusobola okufuna ebikukwatako byona oba nga:\nEbikukwatako byetukunganya nga tobituwadde\nKyokozeseza okukebela omukutu\nEkika kya kalimagezi kyokozeseza\nEnkalala zemikutu egyikwata kumutimbagano, nenkozesa yomutimbagano gwaffe\nKu, okunyumyamu naffe kumutimbagano nababudabuda, tukunganya bino;\n– Bikyi ebikukwatako byetukunganya?\nElinya, yimeyilu, esimu bwoba wetaga okugobelela nokubudabida okwetagisa\nEbikwata ku byobulamu bwo\nEnsi yo, ekibuga, emyaka (Binatela okujya)\n– Lwaki twetaga ebikukwatako?\nOkuweleza okubudabuda kumutimbagano oba byona ebitusabibwa olwokubela nomutimbagano\n– Osobola okutujako obuyinza?\nYe, akasela kona nga osindika obubaka ku privacy@safe2choose.org\n4. Tukozesa tutya ebikukwatako\n1. Tufuba nyo okwewala okukunganya ebikwata kubantu nga amanya, yimeyilu, enamba zesimu, Naye bwetubisaba, olusi ku kugobelela kwa ababudabuda oba okukwebuzako kumpeleza yaffe. Tetusasanya bikukwatako nomunut omulala yenna okujjako ababudabuda, abasawo oba abo bona abatuyambako okubudabuda nga naye kyetagisa. Tetukozesa bikukwatako nga amanya, yomeyilu oba esimu okutunda obuweleza bwaffe eli omuntu yenna oba gwe.\n2. Byona ebikukwatako byotuwa oba byetukunganya bitelekebwa bulungi nga amateeka nemitendela bwebilagila. Bwetuba tubiteleka, ebikwata kukunyumya kwo nasawo awamu nebyobulamu bwo bitelekebwa byoka awatali manaya na yimeyilu. Tukozesa ebikukwatako okukuwa obuweleza obulungi nga;\nOkukuwa olukusa okukozesa omutimbagano gwaffe\nObwananyini kunkozesa yomukutu gwaffe\nOkuwa obuyambi obubudabuda\nOkuddamu obubaka bwotusindikila\nOkwekebejja enkozesa yomutimbagano gwaffe tusobole okukyusamu okuweleza obulungi\n3. Nga otuwadde olukusa nolusi amateeka wegakiliza, tusobola okukozesa ebikukwatako okukola lisaachi, ela tusoka kukutukilila ku yimeyilu yo. Tugobelela emitendela egyekusa ku buyinza bwo namateeka agali wansi wa GDPR namalala. Buli lwetukozesa ebikukwatako mu kisaachi, tetukozesa manya oba ebikwogelako ela tubikweka obutamanyibwa.\n4. Tujja kufuba nyo okukuma ebikukwatako mungeli entufu, ewesa ekitibwa, ela egobelela amateeka. Tujja kukozesa ebikukwatako kimu kubino bwekibelako;\nOtuwadde olukusa okukozesa ebikukwatako olwomugaso gwotegede.\nOkukozesa ebikukwatako ku mateeka agatufuga bwegalagila\nOkukozesa ebikukwatako nga tukuuma gwe oba omuntu omulala yenna\n5. Tutya ela ewa wetuteleka ebikukwatako\n1. Nolwekyo, tusigaza ebikukwatako byotuwa, oba byetukunganya nga oyogela nomubudabuda obu ku yimeyilu zosindika mpozi nga otusabye okubisangula. Ate nela bitelekebwa nga tekuli manya so tekisoboka okubisiba kumuntu yenna. Buli mwaka tufubanyo okukebela oba byetutelese bikyetagisa ela tubisangula bwetuba nga tetukyabyetaga nga amateka gafe bweglagila. Olusi tubiteleka nga biyinza okwetagibwa amateeka agafuga.\n2. Ebimu oba byona ebikukwatako bitelekebwa oba bisobola okusindikibwa ebweru we bitundu mu bulaya (“EEA”) (“EEA” elimu amawanga ga bulaya okuli ne Norway, Iceland ne Liechtenstein). Wetagisibwa okukiliza bino nga okozesa omukutu gwaffe nga tonatuwa bikukwatako. Bwetukola kino ebweru wa EEA, tujja fuba nyo okukakasa nti ebikukwatako bikumibwa nga byakyama nga bwebyandibade mu EEA ne wansi wa GDPR. Gino emitendela gyilimu okusawo endagano makati gaffe nabalala betukolagana nabo. Byetukozesa okukuma mlinu;\nEbikukwatako bisindikibwa nga bakozesa omukutu owekyama SSL\nEbikukwatako bitelekbwa SSLlabs A/A+ ne TLS ebisangibwa mu Canada\n3. Bwebibanga byetagisibwa amateeka agatufuga kuno, tujja teleka kope yebikukwatako nga ensi yo bwelagila\n4. Wade tugezako okukuma ebikukwatako byona mukyama, wetaga okyimanye nti okukozesa omukutu gwa yintaneti tugumila ddala byama, tukulabula okwekenenya buli kyotusindikila nga okozesa yintaneti.\n6. Tusasanya ebikukwatako?\nTusobola okukagaba ebikukwatako ne kyitongole ekyituguga oba bekyikolagana nabo ela nga amateeka gokukuma ebyama bwegalagila. Kino tukikola lwansonga bili. (i) Okukuyunga kubabudabuda oba (ii) Okunonyeleza naye kino kikolebwa nga amanya nebilala ebyobwananyini bikwekedwa.\nTuyinza okukwatagana nebitongole ebilala mungeli yokwagala okukuwa obuweleza obulungi nga okukebela ku guugo, okulanga, okutunda nebilala. Olusi bino ebitongole biyinza okwagala ebimu kubikukwatako oba byona. ino bwekyitukako, tusoka kukusaba olukusa nga tetunabiwayo el tusigala nga tugobelela emitendela yokukuma buli kikukwatako nga kya kyama. Abamu betukolagana nabo mulimu;\nGoogle analytics Okukunganya ebikwata kunkozesa Guugo elina olutimbe lwayo olwebisingawo: https://support.google.com/analytics/answer/6318039?hl=en\nZendesk Okuwa obubudabuda obwabulikasela Yimeyilu, elina, nobubaka bwoka obubelawo makati go nomubudabuda\nTusibola okukunganya ebikwata kunkozesa yo,utimbagano gwaffe. Bino tebibelako manya ga muntu yenna akyalidde omutimbagano. Ela bino lusi tubigabana nabalala betukola nabo nga amateeka bwegalagila.\nEbisela ebimu, amateeka gatukagila okugabana ebimu ebikwata kunkozesa yomukutu gwaffe katugenze nga kuliko omusawong gwokuwoza, oba ebyetagisa enfuga yegwanga. Tetwetaga kukiliza kwo okudamu okuweleza bino ela wano tugobelela mateeka nga bwegatulagila\nTukozesa emitendela egyawagulu enyo okukuma obwananyini bwabakozesa omukutu gwaffe. Abakoozi baffe, nabalala bafuba nyo okukuma ebikukwatako.\nBuli mukozi waffe oba betukola nabo naddala ababudabuda, ba kansala awamu nabasawo abawa obuweleza bwokubudabuda basobola okufuna ebikukwatako ela bawandika endagano yokukuma ebyama nga tetunabawa bikukwatako. Munda muffe, ebikukwatako bilabibwa abo booka babyetaaga okukuwa obuweeleza ela nabo bawandiika endagano yokukuma ebyama.\n8. Osobola otutya okukuma ebikukwatako?\nBwotuwa ebikukwatako ku mukutu gwaffe, tukuwa engeli yokukuma mu byotuwa ela nokwesigaliza obwananyini.\n9. Eddembe lyokwesigaliza oba okutujjako ebikukwatako\nOsobola okufuna ebimu ku mutimbagano gwaffe nga tolina bikukwatako byotuwadde. Naye okufuna ebisingawo nebilala, wetagisibwa okuyawo ebimu ebikukwatako.\nOsobola okutujjako obuyinza obukozesa ebikukwatako esawa yona ela netubisangula. Naye olina okumanya nti kino kiyukalubiliza okukuwa obuyambi obubudabuda obulungi.\n10. Osobol otya okufuna ebikukwatako?\nOlina obuyinza nolukusa okufuna kope yebikukwatako byetulina. Tuwandikile okumanya ebisingawo ku privacy@safe2choose.org\n11. Tulina obubaka obulala bwetukusindikila?\nomutimbagano gwaffe tegulina bubaka bulala bwetusindika okugukozesa ku simu yo oba komputa. Olwokukuma ebyama byo, twasalawo obutasindika bubaka bukunganya enkozesayo kumukutu.\nNaye, omutimbagano gwaffe gusobola okukebela enkozesa yagwo nga gukozesa guugo. Okukozesa kino, tekilina mutawana gwekusa kukyo. Kituyamba okukyusa omukutu gwaffe okukwanguyila okukozesa.\n12. Emitimbagano emilala gyetukozesa\nGuno omukutu gulina endagililo ekutwala kumikutu emilala. Olina okumanya ndi tetufuga nkozesayo kumikutu emilala. Tukukubiliza okusoma ebikwata ku nkozesa nebyama ku mikutu gyogendako nga gyikusaba ebikukwatako. Wade tufuba nyo okuayo kumikutu gyetuteka wano, ebili wano bifuga enkozesa yomukutu guno gwoka.\nBwoba olina ebibuzo kumukutu gwafe, tutukilile nga osindika obubaka ku privacy@safe2choose.org. Tukusaba ekibuzo kyo kibele nga kyitegelekeka nyo nadalla nga kikwata kubikukwatako byetulina\n14. Enkyukakyuka ku mateeka agakwata kukuma ebyama\nTusobola okukyusa efuga y’o okukuma ebyama nga bwekyetagisa oba emateka bwegalagila. Enkyukakyuka zona zitekebwa kumutimbagano gwaffe ela tukitwala nti wakiliza gano amateeka. Tukukubiliza okukyalilanga okukutu guno okusingala nga omanyi ebipya.\nOgya kumanya nti kyiyinza obutasoboka lwakuba olusi tetukozesa manya okukusindikila enkyukakyukazino. Naye bwetubelawo nenkyukakyuka ekwata kungeli gyetukozesamu ebikukwatako, tuja kufuba nyo okukutukilila nokumanyisa osobole okutusa okusangula ebikukwatako nga enkyukakyuka tenatekebwa munkola.\nOkuyambibwa bakansala okujjamu olubuto\nTukuweleza ebikwata kujjamu olubuto okwomutindo ate okukakasidwa sayansi. Tukuweleza okuwabulwa okwobuliwo, nga tmuli kusalila musango.\nWetaga obuyambi oba okuwaburwa?\nOlina emboozi yokujjamu olubuto tugyisasanye?\nEmboozi zokujjamu embuto\nOlina olubuto lwotayagala? Tusobola okukuyamba\nSafe2choose kitongole kyabanakyewa ela kikwatagana nabalala munsi yona okuyamba abakyala okufuna obuyambi bwokujjamu olubuto awamu nebikwata kubakyala. Safe2choose mutimbagano oguwa okubudabuda awamu nobubaka obuyamba abakyala abagala okujjamu embuto nga bakozesa obuweke oba okwooza mu nabana, lwebakyetaze, babyunga kubasawo abakugu, ela abesigwa okuyamba nga bakilililiza mudembe lyabakyala\nokujmu olubuto n`obuweke\nOkujjamu olubuto mu dwalilo\nSafe2choose yekwata kukitongole ekyiwandikidwa mumateeka ga U.S 501c(3). Ela safe2choose ekoma kukuwa obubaka obuyigiliza bwoka, telina ddwalilo lyeyekuteko\nObwananyini © 2022. Safe2choose. OBWANANYINI BUSIGALIZIBWA


Bukedde Online - Ebivuddeko obubenje mu nnaku enkulu\nMuseveni awadde abavubuka obukadde 500\nNGA tusemberera ebiseera by’ennaku enkulu, obubenje bweyongera olw’akayisanyo ne waasiwaasi w’okunoonya ssente naddala mu bavuzi b’ebidduka. Obubenje butuze abantu bangi ne buleka ba mulekwa ne bannamwandu nga tebalina mwasirizi.\nEmiranga, ebiwoobe n’okwaziirana bisaanikira eggwanga ne famire z’abantu olw’abaagalwa baabwe okubafaako olw’obubenje obutataddenaddala mu biseera nga bino ebyandibadde eby’essanyu! Buvunaanyizibwa bwa buli akozesa oluguudo okufaayo.\nNe bwoba ssi ggwe ali mu nsobi, leka kuguguba n’olemera mu kkubo ng’olaba waliwo ajja apaala mu ngeri etali ya buvunaanyizibwa kubanga akabenje tekatta oyo yekka ali mu nsobi. Okusinziira ku alipoota ya Poliisi ekwata ku bubenje eya 2017, eggwanga lyalimu obubenje 13,244 nga muno mwafiiramu abantu 3,500 ate abalala 10,420 ne bafuna ebisago eby’amaanyi.\nAlipoota eno era eraga nti obubenje omwafiira abantu bweyongera okuva ku 2,981 mu 2016, okutuuka ku 3,051 mu 2017. Ku 3,500 abaafa kwaliko abatambuza ebigere 1,319 n’abasaabaze 927 nga bonna awamu bakola ebitundu 65% ku bantu abaafa. Alipoota eno era eyongera okulaga nti abasajja be basinga okufiira mu bubenje nga abasajja 2,832 be baafa ate abakazi bo baali 668 mu mwaka 2017.\nAbavubuka 1,400 wakati w’emyaka 25 ne 44 be baafa nga bano bakola ebitundu 40% ku muwendo gw’Abantu abaafa. Alipoota eno era ekirambika nti obubenje businga kubeerawo wakati w’essaawa 10 ez’ekawungeezi n’essatu ez’ekiro.\nKino kiteekebwa ku motoka enyingi eziba zitambula mu kiseera ekyo ate nga n’abavuzi babeera oluusi bakooye. Mu mwaka oguwedde obubenje 5,035 bwe bwaliwo wakati w’essaawa zino ku mugatte ogwa 13,244.\nOkusinziira ku lipooti eno abantu 24 be bafa ku buli obubenje 100 obugwa. Wabula ebibalo bino bikola ku bubenje obwo bwokka obwasobola okuloopebwa ku poliisi ne buwandiikibwa. Kino kitegeeza nti wayinza okubaayo obulala bungi obutaawandiikibwa. EKIRI MU MALWALIRO KIKA Abantu bwe bafuna obubenje ku nguudo baddusibwa mu malwaliro okufuna obujjanjabi ng’eno abamu gye bafiira ate abalala ne bawona.\nMULAGO Mulago lye limu ku malwaliro agasinga okufuna ab’obubenje era wamanga gye miwendo gy’obubenje bwe bafunye wakati wa June –September 2018 Akabookisi waggulu kalaga nti wakati wa June ne September 2018, abantu 100 be bafudde obubenje e Mulago. Bwogatta omugatte gw’obubenje bwonna obw’emmotoka ne boodabooda bwe bubenje 1,991 mu bbanga ery’emyezi ena egiyise.\nDr. Alexander Bangirana omumyuka w’akulira woodi y’abobubenje e Mulago agamba nti abantu abafuna obubenje okwetoloola Kampala babaddusiza mulago nga kino kireetawo omujjuzo ogw’amaanyi mu woodi eno.\nYagambye nti bwogerageranya omuwendo gw’abalwadde n’obugazi bw’ekifo olaba nga tekimala kyetaaga kugaziyizibwa oba okufuna ekisingako. Yayongeddeko nti embalirira y’ebyobulamu ekyali ntono ng’ebikozesebwa mu woodi eno okugeza goozi, bandegi n’ebirala bitera okuggwawo, ng’omulwadde n’abantu be be balina okwegulira ebyabwe okusobola okukolebwako.\nYannyonnyodde nti ekifo awatwalibwa abalwadde abali obubi ennyo (Intensive Care Unit) tekimala okusinziira ku balwadde be bafuna. Bangirana agamba nti n’abakozi abalina okukola mu woodi eno bakyali batono okusinziira ku bwetaavu obuliwo, ekireetera obuweereza okutambula akasoobo.\nNKOZI Oluguudo lw’e Masaka lwe lumu ku nguudo ezisinga okubeerako obubenje obungi era nga abakoseddwa obubenje basinga kuddusibwa mu ddwaaliro ly’e Nkozi okusobola okufuna obujanjabi.\nEddwaaliro lino lisangibwa Nkozi ku luguudo lw’e Masaka ng’okuva ku luguudo, okulituukako waliwo kilomita bbiri n’ekitundu. Sr. Teddy Nakyanzi akulira eddwaliro lino agamba nti okuva lwe yajja mu 2014, obubenje bwe bwamwaniriza. Abalwadde bonna abafuna obubenje ku luguudo luno babaddusa ku ddwaaliro lino kubanga lye liriwo wakati wa Kampala ne Masaka.\nAgamba nti mu mwezi gumu bafuna abalwadde b’obubenje abali wakati wa 25 ne 40 ate omwaka bafuna abali wakati 300 ne 500! Okuva mu mwaka 2015 eddwaaliro lino lyakafuna abalwadde b’obubenje 1,715.\nNakyanzi yategeezezza nti emmotoka eza Kamunye ze zisinga okukola obubenje ku luguudo luno ate nga zireka zikosezza abantu abawerako. OKUSOOMOZEBWA Nakyanzi agamba nti eddwaaliro lino ffunda kubanga bwe lyali likolebwa obubenje tebwalowoozebwako. Kino kitegeeza nti likola ne kubalwadde abalala bangi ekintu ekibakaluubiriza mu kukola omulimu gwabwe.\nEbyuma ebikozesebwa ku bantu abafunye obubenje nabyo bikyali bitono nnyo ekiteeka obulamu bwabalwadde mu matigga. Ambyulensi eriwo nkadde nnyo ate ng’enywa mafuta ga petulooli ekigifuula ey’ebbeeyi okuyimirizaawo. Kyetaagisa ambyulensi empya ate ng’ekozesa dizelo okusobola okuddusanga abalwadde abali obubi. Nakyanzi yannyonnyodde nti olw’obusobozi obutono bwe balina, abalwaddebabawaako bujanjabi busooka (First Aid) olwo ne babongerayo mu malwaliro agasingako.\nEBIVIIRAKO OBUBENJE Omwogezi wa Poliisi y’ebidduka mu ggwanga Charles Ssebambulidde, yagambye nti ebisinga okuvaako obubenje z’ensobi ezikolebwa abantu n’addala abagoba b’ebidduka. Yagambye nti ebintu omuli okuvugisa ekimama, obutagoberera mateeka ga ku nguudo, ettamiiro, okuvuga emmotoka eziri mu mbeera embi, okutikka akabindo bye bisinga okuleeta obubenje. Engeri enguudo gye zikolebwamu n’abavuzi ab’ekibogwe nabyo biviirako obubenje.\nEBIKOLEDDWA OKULWANYISA OBUBENJE Ssebambulidde agamba nti Poliisi ekoze kyonna ekisoboka okulaba ng’obubenje bukendeerera ddala ku nguudo era tugenda kwongeramu amaanyi nga tukolagana n’e Bannayuganda okulaba ng’ekizibu kino tukirinnya ku nfeete.\nTwafuna obuuma obusoma pamiti (permit readers) era nga buno abaserikale baffe babeera nabwo ku nguudo. Kituyambye okujjamu abo abaakozesaanga pamiti ez’ebicupuli. Okusinziira ku alipoota ya Poliisi ey’omwaka oguwedde abavuzi b’emotoka 4,085 beebaakwatibwa olw’obutabeera na pamiti zibakkiriza kuvugira ku luguudo. Aba boodabooda baali 121.\nTulina ebyuma ebikebera sipiidi omuntu z’abeera avuga (speed guns) nga bino bituyambye okulaba abavuga endiima ne tubawa ebibonerezo. Enkola eya Kawunyemu etuyambye okulwanyisa abavuga ebidduka nga batamidde. Ebikwekweto byaffe ebya Fika Salaama nabyo biyambye okutereeza enguudo.\nTuteeka abaserikale n’addala mu bitundu awatera okubeera obubenje nga bano babeera basobola okukwata buli amenya amateeka ku luguudo n’okulungamya entambula y’ebidduka. Enteekateeka ez’okukunga n’okumanyisa abantu ku mateeka g’okunguudo zituyambye nnyo okumalawo obulagajjavu.\nZino zikolebwa ekitongole kya Poliisi y’ebidduka ng’eri wamu ne Minisitule y’enguudo. Twateekawo ekitongole ekivunaanyizibwa ku kulwanyisa obuli bw’enguzi mu baserikale b’oku nguudo (Traffic Alert Squad) era nga kino nakyo kituyambye bya nsusso. Mu 2017, abaserikale 134 bebaakwatibwa nga bagya enguzi ku bavuzi b’ebidduka era ne bakangavvulwa.\nAbavuzi b’ebidduka bangi basobodde okufuna pamiti ezibakkiriza okuvuga ebidduka oluvanyuma lw’okugezesebwa abaserikale baffe mu bitundu by’eggwanga eby’enjawulo. Mu 2017, abantu 82,638 beebagezesebwa okufuna pamiti mu kuvuga ebidduka eby’enjawulo. Okusobola okufuna pamiti oteekwa okuba ng’a weewandiisa n’essomero eriyigiriza okuvuga emmotoka, nga nalyo lyewandiisa mu mateeka.\nLino lye likuleeta ku poliisi n’oyita mu kugezesebwa okwenjawulo nga bwoyita okugezesa kuno, Pamiti yo ekkukkiriza okuvuga ekidduka etandika okukolebwako.\nEBIFO AWASINGA OKUBEERA OBUBENJE (DARK SPOTS) Ku nguudo ez’enjawulo kuliko ebifo ebisinga okugwamu obubenje nga bino biyitibwa Black Spots oba Dark Spots. Ssebambuulidde agamba nti black spots zino gatera okubeera amakoona amanene, oluguudo olufunda ng’emotoka zeetomera n’addala nga ziyisinganya, obusozi obugulumidde ennyo ng’emotoka eva erudda teraba ndala ejja ng’olumu bisobola okubeera ebifo oluguudo we luyungira ku lulala. Yawadde abavuzi b’ebidduka amagezi obutavuga ndiima naddala nga bali ku nguudo ze batamanyi bulungi n’okusomanga obupande obubeera ku nguudo nga bulabula ebifo bino.\nEbifo ebisinga okubeeramu obubenje ku luguudo lw’e Masaka mulimu Kabaale-Bugonzi we baakazaako “ekoona lya Basudde”, Kaddugala mu kkoona, Ndikuttamadda ekiwonvu ekiri wakati wa Mpugwe ne Matanga, Mbizzinnya ne Buwama. Ku lw’e Jinja: Mu Mabira, Kitega, Mbikko ne Nyenga. Omuvuzi olina okwegendereza ebifo bino naddala ng’oli mupya ku luguudo okusobola okwewala obubenje.


Bayibuli eyogera kki ku bufumbo bw’abantu ab’ekikula ekimu oba obw’ebisiyaga?\nNewankubadde nga Bayibuli eyogera era enyonyola ku buli bw’ebisiyaga wabula teyogera ku bufumbo bw’ebisiyaga oba obw’abantu ab’ekikula ekimu. Kyeraga bulungi wabula nti Bayibuli ewakanya obuli bw’ebisiyaga kubanga kikolwa si kyabutonde, mpisa nkyamu era kibi. Abaleevi 18:22 eraga okulya ebisiyaga okuba eky’omuzizo era ekikolwa ekikyamu ennyo. Abaruumi 1:26-26 eraga okwagala okulya ebisiyaga wamu n’ebikolwa mu kiti ekyo okuba “eby’ensonyi” era ekitali “kya butonde” 1 Abakkolinso 6:9 eraga abali b’ebisiyaga okuba “abakola ekivve” era tebalisikira bwakabaka bwa Katonda. Olw’okuba okulya ebisiyaga kugaanibwa Bayibuli, kitegeeza nti bali b’ebisiyaga bwe bewasa tekuba kwagala kwa Katonda era mu butuufu kiba kibi.\nBuli Bayibuli bweyogera ku bufumbo, eyogera ku kugattibwa kw’omukazi wamu n’omusajja. Bayibuli wesooka okw’ogera ku bufumbo, mu Oluberyerye 2:24, ebwogerako mu ngeri nti omusajja ava ewa bazadde be neyegatta ne mukazi we. Mu byawandiikibwa ebiraga ebiragiro ebikwata ku bufumbo, nga 1 Abakkolinso 7:2-16 n’Abaefeeso 5:23-33, Bayibuli eraga nti obufumbo buli wakati w’omusajja n’omukazi. Okusinziira ku Bayibuli, obufumbo bwalubereera era buli wakati w’omusajja n’omukazi, n’ekigendererwa oky’okuzimba amaka era okuteekawo embeera entuufu ey’amaka ago.\nEntegeera ya Bayibuli ey’obufumbo okuba okugatibwa kw’omukazi wamu n’omusajja kusangibwa mu buli mulembe mu byafaayo by’ensi. Ebyafaayo n’olwekyo biwakanya obufumbo bw’ebisiyaga. Essomo erikwata ku ntegeera n’endowooza z’abantu mu biseera bino likakasa nti abasajja n’abakazi bakolebwa okusinzira ku ndowooza zabwe okutambulira awamu buli omu nga kitundu ku munne. Bwetuda ku ludda lwa famire, abasoma endowooza z’abantu bawakiriza nti okuggata omukazi wamu n’omusajja y’embeera entuufu esobola okuyamba okukuza abaana abakuziddwa obulungi. N’olwekyo, essomo erikwata ku ntegeera n’endowooza z’abantu nalyo liwakanya obufumbo bwabali b’ebisiyaga.. Okusinziira ku nfanaana y’ebitundu by’ekyama eby’obutonde bw’omukazi n’omusajja, batondebwa okukolera awamu mu nsonga z’omukwano. Ensonga “y’obutonde” y’okwenyigira mu kwegatta mu mukwano ya kuzaala baana, era omukazi n’omusajja bokka nga benyigidde mu mukwaano, bebasobola okutuukiriza ensonga eno. Olw’ensonga eno, obutonde buwakanya obufumbo bw’ebisiyaga. N’olwekyo, bweba nga Bayibuli, ensonga ezikwata ku ndowooza z’abantu, obutonde, byonna biwagira bufumbo wakati w’omusajja n’omukazi bwokka, — lwaki kaakano waliwo okusika omuguwa lero? Lwaki abawaanya obufumbo bwabali b’ebisiyaga batwalibwa okuba abantu abalina obukyaayi era abatakkiriza ababoola, n’ebwebawakanya mu ngeri ewa ekitiibwa abali b’ebisiyaga? Lwaki ekisinde ky’eddembe ly’abali b’ebisiyaga kisindikiriza obufumbo bw’abali b’ebisiyaga, oba abantu ab’ekikula ekimu newankubadde nga abantu bangi bannadiini nabatali bannadiini, bawagira abali b’ebisiyaga okuba n’eddembe ly’erimu n’abatali mu ngeri y’omukago ogwawamu?\nOkyokuddamu, okusinziira ku Bayibuli kuli nti buli muntu amanyi ebisiyaga bikyamu era si bya butonde. Abaruumi 1:18-32 egamba nti Katonda eletedde amazima okuba ag’olwatu era amangu okutegeera. Naye amazima gawanyisibwa n’obulimba. Obulimba ne busaasanyizibwa awo amazima ne gasindikibwa emabega. Engeri emu abantu gyebebalamu amazima oba gyebasindiziriza amazima amabega kwefuula ebisiyaga okuba ekintu ekyabulijjo era nebalinyirira ababiwakanya. Engeri gyebakikola kwekuteeka obufumbo bw’ebisiyaga mu kigera kyekimu n’obufumbo obumanyiddwa obulimu omukazi n’omusajja..\nOkukkiriza obufumbo bw’ebisiyaga kuba kukkiriza bisiyaga, ekintu Bayibuli kyeyita ekibi(sin) emirundi gyonna gyekyogerako. Abakristaayo balina okuyimirira nebanywera mu kuwakanya ebisiyaga. Ekirala waliwo ensonga nyingi ez’amannyi eziwakanya obufumbo bw’ebisiyaga oba obw’abantu ab’ekula ekimu okuva ewalala ewatali mu bayibuli. Omuntu talina kuba mubuuliza wa njiri okutegeera nti obufumbo bulina kuba wakati wa mukazi na musajja.\nOkusinziira ku Bayibuli, obufumbo bwatandikibwa Katonda era nga bulina okuba wakati w’omukazi n’omusajja (Oluberyeberye2:21; Matayo 19:4-6). Obufumbo bw’ebisiyaga oba obw’abantu ab’ekikula ekimu kuba kukyamya bufumbo obwatandakirwa Katonda era kiba kibi(sin). Nga abakristaayo,tetukkiriza era tetuwagira kibi oba okukiyisaako amaaso. Wabula tugabana okwagala kwa Katonda era netukola nga Abawereza abatabagganyi (2 Abakkolinso 5:18). Tusonga eri okusonyiwa kw’ebibi okuli eri buli muntu yenna eyenenya , nga kwekuli n’abali b’ebisiyaga, okusonyiwa okuli mu Kristu Yesu. Twogera amazima mu kwagala (Abaefeeso 4:15) era netulwanirira amazima mu “mubwetowaze n’okwesaamu ekitiibwa” (1 Petero 3:15).


Bukedde Online - Rema yasoose kukolebwako mikolo gya buwangwa okwanjula Hamza\nE Kyengera mu wiiki eddirira emikolo, Rema yasoose kukolebwako mikolo gya buwangwa okwanjula Hamza, Rema yali ne metulooni we, Evelyn Namulondo ne bagenda e Kyengera ewa ssenga ow’ensonga, Sarah Nabatanzi ne bakola emikolo gy’okumuyingiza mu kika mu butongole.\nEMIKOLO GY’OBUWANGWA GYE BAAKOZE KU REMA\nE Kyengera mu wiiki eddirira emikolo, Rema yasoose kukolebwako mikolo gya buwangwa okwanjula Hamza kolo, Rema yali ne metulooni we, Evelyn Namulondo ne bagenda e Kyengera ewa ssenga ow’ensonga, Sarah Nabatanzi ne bakola emikolo gy’okumuyingiza mu kika mu butongole.\nEmikolo gyetabako ne bassenga ba Rema abalala okwali; Sylvia Nabatanzi, Gladys Naluyimba Semwogerere, Agnes Nakato Najjuma ne bataata ba Rema abato omuli, Gilbert Musaanya, Joshua Semakula Mazinga, Kizza, Frank Kamya Sserunjogi nabo baabaddewo.\nOmuko ow’ensonga Gerald, Semwogerere naye yabaddewo. Bangi ku abo ng’oggyeeko Ssenga Sarah Nabatanzi, Rema yabalaba ku olwo.\nBeekubisa ebifaananyi bonna lumu ate bwe baamala Rema ne yeekubisa ekifaananyi ekikye na buli omu ku abo okubikuuma ng’ekijjukizo.\nOmukolo ogwo, Muyiisa agamba nti ne maneja wa Rema, Godfrey Kayemba yakiikirirwa okulaga ekika abantu b’akola nabo. Ku olwo, Rema eyali talabanga ku bifaananyi bya bazadde be, Charles Mukiibi lwe kyamuweebwa.\nMuyiisa agamba nti, Rema yayogera ebintu bibiri ku kitaawe nti, “Eh taata nga yanzaala muto nnyo.\nAte nga yafa mangu.” Wabula nti, ebyo tebaabirwako kubanga tegwali mukolo gwa nnaku.\nEbifaananyi, Rema yabasuubiza okubyokyamu kkopi ezize abibaddize babikuume. Mu balala abaali mu bifaananyi ebyo ebyakubwa ku mbaga ya John Chrisestom Muyiisa ng’awasa Rosemary Nakafuuma mu 1989, mulimu jjajja wa Rema, Aloysious Mukiibi azaala Charles Mukiibi taata wa Rema.\nKu mukolo ogwo, ab’ekika kwe baategeerezza abateesiteesi b’omukolo gwa Rema okwanjula Dr. Hamza Sebunya e Nabbingo mu Bataka ku Lwokuna nga bangi bwe baali tebannafuna kkaadi.\nSsenga Nabatanzi eyayogera ku lwa banne, yeebaza abantu bonna abababeereddewo mu kukuza omwana waabwe mu budde we baali tebannamumanya.\nRema Namakula amazaalibwa agenze kugakuliza Bungereza


Bukedde Online - Engeri Mayiga gye yasensulidde akakiiko ensonga za Buganda ku ttaka n'amatiza abakatuulako\nOkujaguza amazaalibwa ga Kabaka: Obulamu b...\nAb’akakiiko nabo bamwetondedde nti tebalangirangako kuggyawo ttaka lya mayiro.\nKatikkiro Charles Peter Mayiga ng’ayogera mu kakiiko eggulo. Emabega y’omu ku bakozi abayamba ku kakiiko.\nMayiga yakulembedde ekibinja ky’abakungu okuva e Mmengo okwabadde Omulangira David Wasajja, Ssaabawolereza w’e Mmengo David Mpanga, amyuka Katikkiro owookusatu Apollo Makubuya, Omutaka Gajuule n’abalala.\nBaayanjulidde ssentebe w’akakiiko k’ebyettaka omulamuzi Catherine Bamugemereire ekiwandiiko kya miko 18 mwe baamusabidde abannyonnyole baani abaamuwa amagezi era abaaleeta ekiteeso eky’okuggyawo ettaka lya mayiro.\nMayiga yasoose kusomesa kakiiko ebyafaayo bya Buganda mwe yannyonnyoledde nti Obwakabaka bubaddewo emyaka egisoba mu 800 nga bufugibwa ba Kabaka era nga tewali ntalo ne bwe kituuka ku ttaka omuli erya mayiro n’ensikirano.\nYagambye, “Oweekitiibwa kyankuba wala bwe nasoma lipooti yo gye wawa Pulezidenti Museveni ng’ogamba nti ettaka lya mayiro liggyibwewo era gye mpitaayita abantu bagamba nti ekigendererwa ky’akakiiko kyandiba nga kyali kya kunyigiriza Buganda na kugiggyako ttaka lyayo”.\nYayongedde nti, “ekizibu ky’ettaka si kuggyawo mayiro era bwe muba mulowooza mayiro y’ereese obuzibu, kano mu kagudde kubanga tewali bujulizi ku kino n’abantu bagyagala nnyo.\nEttaka lya mayiro lya njawulo era lyannyikira mu ngeri gye tutambuzaamu ensonga z’ettaka mu Buganda lwaki ne Amin bwe yawera Obwakabaka mu 1975, ministule y’ebyettaka yasigala ekyagaba ebyapa bya mayiro era nga bikkirizibwa mu mateeka.\nKati bw’ogamba nti wasigalewo ttaka lya nsikirano (Customary), erya liizi, n’ery’obwan-nannyini (freehold) naye erya mayiro liwerebwe oba ligattibwe mu nkola zino essatu mu kifo kya mayiro waakiri liyitibwe mayiro ey’ensikirano oba mayiro ya liizi ogenda kuba oleese enkola empya etemanyiddwa mu Buganda ne mu mateeka era kiba kitegeeza nti n’amateeka galina okukyuka!\nMAYIRO BW’EGGYIBWAWO KIKI EKIDDAKO?\nMayiga yabuuzizza nti singa mayiro eggyibwawo kiki ekiddako eri abo abalina ebyapa bya mayiro? Biba byakusazibwamu nandiki!\nYajjukizza nti bw’otunuulira endagaano ya 1900 eyagabanya ettaka, Kabaka wa Buganda ye yekka akyalina ebyapa mu mannya ge, abalala baagenda babikyusa.\nNti kati bw’oggyawo ebyapa bya mayiro kaba ng’akakodyo k’okuggyako Buganda ettaka ate nga mu Uganda yonna Buganda y’erina ettaka abantu lye basinga okwettanira olw’ebbeeyi yaalyo.\nYalabudde nti n’ekiteeso kya gavumenti okuggyako abantu ettaka lyabwe ne basasulwa oluvannyuma, Buganda tekkiriziganya nakyo kubanga nako kakodyo okunyigiriza Buganda erina ettaka eriri ku katale.\nYagambye ensonga enkulu erina okukolebwa yaakutumbula nkola ya ‘Kyapa mu ngalo’ ku buli muntu abeere ku ttaka nga mugumu nti alina ekiwandiiko ekikakasa obwannannyini. Naye ensonga y’okuggyawo mayiro egenda kwongera kuleeta buzibu mu kifo ky’okubumalawo.\n“Bwe muba mugamba nti ettaka lya mayiro lye liremesezza ebibuga okukulaakulana kino mbasekeredde kubanga ebizimbe eby’amaanyi omuli amalwaliro, amasomero n’enguudo byakolebwa wakati wa 1940- 1970 nga mayiro weeri naye lwaki abakulembeze mu biseera ebyo baasobola okubikulaakulanya!\nEbimu ku bizibu Uganda bye tutubiddemu ku ttaka kwe kudibya etteeka lya Buganda erya ‘‘Bbusuulu and nvujjo law’. Edda omuntu bwe yaweebwanga ekibanja, ng’awa obusuulu n’envujjo.\nOkugeza bw’aba ku kibanja alimirako mmwaanyi, nga buli lw’akungula alina okuwa omutongole emmwaanyi ezigya mu bunene bw’ekibanja era nga zino zituuka n’ewa Kabaka.\nNaye kati nnannyini ttaka talina ngeri gy’afuna mu muntu alina yiika z’emmwaanyi ku ttaka lye y’ensonga lwaki afuna omugagga alina emmundu n’amutunza ettaka ye n’abeegoberako”.\nKatikkiro bwe yakkaatirizza. Yasabye Gavumenti efube okutereeza enkwata ya ssente za ‘Land fund’ egende ng’egula bannannyini ttaka abasenze bafune obuweerero era bawandiisibwe bafune ebyapa era efube okulaba ng’amateeka ge yateekawo naddala ku ttaka gateekebwa mu nkola era gagonderwa.\nYasabye buli kitundu kiweebwe omukisa okwekolera ku nsonga zaakyo ez’ettaka kubanga be bamanyi obuwonvu n’obukko bwazo.


ISO Ekutte Emotoka 5 Enzibe - Radio Simba - Ennene\nISO ekutte emotoka 5 enzibe\nEkitongole kya Internal Security Organization – ISO nga kiri wamu n’eggye lya Uganda Peoples Defense Forces – UPDF byavuddeyo nebikola ekikwekweto mu ttawuni y’e Lira ne Soroti okuyigga ababbi b’emotoka. Kino kyaddiridde abantu okwemulugunya ku bubbi bw’emotoka obususse mu bitundu ebyo.\nMu kikwekweto kino bazuuliddemu emotoka 5 enzibe nga kuliko; Toyata Premio UAT 702E (grey) nga kigambibwa nti yabibbwa Gulu, Toyota Noah nnamba UBD 141K (dark blue) nga yabibbwa okuva mu Disitulikiti y’e Amuru, Premio UAX 651Y, Noah UAR 593T ne Super Custom.\nEmotoka 3 ku zino zagiddwa Soroti n’endala 2 nezisangibwa e Lira. Abantu abawerako bakwatiddwa era nga babalinze okwogera wa gyebazitunda era batya. Mu bebakutte kuliko azuula emotoka enabibbwa wamu n’oyo anoonya akatale.